tripathysagar/odia_wiki huggingface dataset:
ବିଂଶ ଶତାବ୍ଦୀରେ ଗଣିତଶସ୍ତ୍ରରେ ଚମକ ସୃଷ୍ଟି କରିଥିବା ସେଟ ତତ୍ତ୍ୱର   ସ୍ରଷ୍ଟା ହେଉଛନ୍ତି ବିଖ୍ୟାତ ଜର୍ମାନ ଗଣିତଜ୍ଞ ଜର୍ଜ କ୍ୟାଣ୍ଟର   । ସୂର୍ଯ୍ୟ ବିହୁନେ ଗ୍ରହମାନେ ଯେପରି ନିଷ୍ପ୍ରଭ ଓ ନିସ୍ତେଜ ହୋଇଯାନ୍ତି, ସେଟ ତତ୍ତ୍ୱ ବିନା ଗଣିତଶାସ୍ତ୍ରର ବିଭିନ୍ନ ବିଭାଗ ଯଥା: ଜ୍ୟାମିତି, ବୀଜଗଣିତ, କଳନ ଶାସ୍ତ୍ର  ଇତ୍ୟାଦିର ଅବସ୍ଥା ଠିକ ସେହିପରି ହୋଇଥାନ୍ତା । ସେଟ ତତ୍ତ୍ୱ ଗଣିତକୁ ସହଜ ସୁନ୍ଦର କରିବାରେ, ଜଟିଳ ଗାଣିତିକ ତତ୍ତ୍ୱକୁ ସରଳ ଓ ସାବଲୀଳ ଭାବରେ ବିଶ୍ଲେଷଣ କରିବାରେ ମୁଖ୍ୟ ଭୂମିକା ଗ୍ରହଣ କରିପାରିଛି । ସେଟ ସଂଜ୍ଞା ବିହୀନ ଅଟେ । ସେଟ୍ ଓ ଏହାର ଉପାଦାନ ଆମେ ଅନେକ ସମୟରେ କଥା ପ୍ରସଙ୍ଗରେ ଚାବିନେନ୍ଥା , ଛାତ୍ରଦଳ , ଗାଈପଲ , ତାରକା ପୁଞ୍ଜ , କ୍ରିକେଟ ଟିମ୍ , ବାସନ ସେଟ୍ , ସୋଫା ସେଟ୍ ଆଦି କହିଥାଉ । ଏଠାରେ ନେନ୍ଥା , ଦଳ , ପଲ , ପୁଞ୍ଜ , ଟିମ୍ ଆଦି ଗୋଟିଏ ଗୋଟିଏ ଗୋଷ୍ଠୀ   ବା ସମାହାର  କୁ ସୂଚାଏ । ଏହି ଗୋଷ୍ଠୀ ବା ସମାହାର ପ୍ରତ୍ୟେକ ସେଟର ଗୋଟିଏ ଗୋଟିଏ ଉଦାହରଣ । ବାସନ ସେଟ୍ ଓ ସୋଫା ସେଟ୍ କହିଲେ ଆମେ ଯଥାକ୍ରମେ ବାସନର ସମାହାର ଓ ସାଫାର ସମାହାର ବୋଲି ବୁଝୁ । ସାଧାରଣତଃ ଆମ ମନ ମଧ୍ୟରେ ଯେକୌଣସି ନିର୍ଦ୍ଧିଷ୍ଟ ବସ୍ତୁମାନଙ୍କୁ ଚିନ୍ତାକରି ଆମେ ସେହି ବସ୍ତୁମାନଙ୍କଦ୍ୱାରା ସେଟ୍ ଗଠନର ପରିକଳ୍ପନା କରିଥାଉ । ଉଦାହରଣ ସ୍ୱରୂପ : ଓଡ଼ିଶାର ଜିଲ୍ଲା ସମୂହ ସମସ୍ତ ଗଣନ ସଂଖ୍ୟା ୨,୩,୫,୭,୧୧,୧୭,୩୨ ବାଘ , ଭାଲୁ , ସିଂହ ଆଦି ସମାହାରକୁ ନେଇ ଗୋଟିଏ ଗୋଟିଏ ସେଟ ଗଠନର ପରିକଳ୍ପନା କରାଯାଇ ପାରିବ । କିନ୍ତୁ , ସେଟଟି ଏପରି ହେବା ଉଚିତ ଯେପରିକି , କୌଣସି ଦତ୍ତ ବସ୍ତୁ ଉକ୍ତ ସେଟର ଉପାଦାନ କି ନୁହେଁ , ତାହା ନିର୍ଦ୍ଧିଷ୍ଟ ଭାବରେ ସ୍ଥିରୀକୃତ କରାଯାଇ ପାରୁଥିବ । ଉଦାହରଣ :  'ସୁନ୍ଦର ଫୁଲ' ମାନଙ୍କୁ ନେଇ ଏକ ସେଟର ଗଠନ ସମ୍ଭବ ନୁହଁ , କାରଣ ସୌନ୍ଦର୍ଯ୍ୟର ଏପରି କିଛି ମାପକାଠି ନାହିଁ ଯାହାଦ୍ୱାରା ଆମେ କେଉଁ ଫୁଲଟି ସୁନ୍ଦର ଓ କେଉଁଟି ସୁନ୍ଦର ନୁହଁ ତାହା ନିଶ୍ଚିତ ଭାବରେ କହିପାରିବା ।  'ବୃହତ୍ତର ଧନାତ୍ମକ ସଂଖ୍ୟା' କୁ ନେଇ ଏକ ସେଟ ଗଠନ ସମ୍ଭବ ନୁହେଁ , କାରଣ କେଉଁ ସଂଖ୍ୟା ବୃହତ୍ ତାହା ଠିକ୍ ଭାବରେ କହିବା ସମ୍ଭବ ନୁହେଁ । ସୁତରାଂ ଉତ୍ତମରୂପେ ସ୍ଥିରୀକୃତ   ହୋଇନଥିବା ଉପାଦାନମାନଙ୍କୁ ନେଇ ସେଟ୍ ଗଠନ ଅସମ୍ଭବ । ଯଦି ସେଟ୍  ' ' ର ଗୋଟିଏ ଉପାଦାନ  ' '  ହୋଇଥାଏ , ତେବେ ଆମେ ଲେଖିବା   । ଏଠାରେ  '    'ର ଅର୍ଥ ହେଉଛି , ର ଏକ ଉପାଦାନ    ' '   ' '    । ଦ୍ରଷ୍ଟବ୍ୟ : ଯେକୌଣସି ଗୋଷ୍ଠୀ ବା ସମାହାର ଏକ ସେଟ୍ ନ ହୋଇପାରେ । କିନ୍ତୁ ପ୍ରତ୍ୟେକ ସେଟ୍ ଗୋଟିଏ ଗୋଟିଏ ଗୋଷ୍ଠୀ ବା ସମାହାର ଅଟନ୍ତି ।
ବେଗୁସରାଇ ଏକ ଭାରତୀୟ ଜନଗଣନା ସହର   ଅଟେ । ଏହା ବିହାରର ବେଗୁସରଇ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବେଗୁସରାଇ ୨୫.୪୧୮୫ ଉତ୍ତର ଅକ୍ଷାଂଶ ଓ ୮୬.୧୩୩୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୩୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବେଗୁସରାଇ ସହରର ମୋଟ ଜନସଂଖ୍ୟା ୧୩୮୨୫ ଅଟେ । ସେଥି ମଧ୍ୟରୁ ୫୪.୫୨% ଜଣ ପରୁଷ ହୋଇଥିବା ବେଳେ ୪୫.୪୮% ଜଣ ନାରୀ ଅଟନ୍ତି । ବେଗୁସରାଇର ସାକ୍ଷରତା ହାର ୭୬.୮୩% ଅଟେ । ଏହା ଜାତୀୟ ହାରଠାରୁ -୧୧.୯୯% ପ୍ରତିଶତ କମ ଅଟେ । ସେଥିରୁ ୪୪.୫୫% ପ୍ରତିଶତ ପୁରୁଷ ଓ ୩୨.୨୮% ନାରୀ ଅଟନ୍ତି । ୧୩.୨୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ବେଗୁସରାଇର ସରକାରୀ ଭାଷା ଅଟେ ।
ଓସ୍ତ ବା ଅଶ୍ୱତ୍ଥ ଏକ ଦ୍ରୁମ ଜାତୀୟ ଉଦ୍ଭିଦ। ଏହା ଓଡ଼ିଶାର ରାଜ୍ୟ ବୃକ୍ଷ । ବିବିଧ ଭାରତୀୟ ପ୍ରାଦେଶିକ ନାମ ଏହି ଗଛ ତଳେ ବୁଦ୍ଧ ବୁଦ୍ଧତ୍ୱ ଲାଭ କରିଥିବା ହେତୁ ଏହାକୁ ବୋଧିଦ୍ରୁମ ମଧ୍ୟ କୁହାଯାଏ । ତେବେ ଅନ୍ୟାନ୍ୟ ଭାଷାନୁସାରେ କିଛି ଉଲ୍ଲେଖଯୋଗ୍ୟ ନାମଗୁଡ଼ିକ ହେଲା: ଶାସ୍ତ୍ରୋକ୍ତ ଗୁଣ କଷାୟ ରସ, ଗୁରୁପାକ, ପିତ୍ତଘ୍ନ, ଶୀତବୀର୍ଯ୍ୟ, ବର୍ଣକାକର ତଥା ଶ୍ଳେଷ୍ମ, କଫ, ବ୍ରଣ, କ୍ଷତ, ରକ୍ତବିକୃତି, ଗଳକ୍ଷତ, ମୁଖକ୍ଷତ, ଦନ୍ତପୀଡ଼ା, ଯୋନିରୋଗ ଓ ପ୍ରମେହ ଆଦି ରୋଗର ନିବାରକ । ଅମଙ୍ଗଳ ଦୂର ହେବ ବୋଲି ଆଶାକରି ଅନେକ ଲୋକ ଏହି ଗଛ ମୂଳରେ ପ୍ରତ୍ୟହ ଧୂପ ଓ ଦୀପ ପ୍ରଦାନ କରିଥାନ୍ତି । ଆଧାର ଅଧିକ ତଥ୍ୟ ବୈଦ୍ୟରାଜ ଶ୍ରୀ କୃଷ୍ଣବ୍ରହ୍ମା ଶତପଥିଙ୍କ ବନୌଷଧି ବିଜ୍ଞାନ ।
ଅସିତ ମହାନ୍ତି  (୩୦ ମଇ ୧୯୫୮), ଜଣେ ଓଡ଼ିଆ ଲେଖକ, ସମାଲୋଚକ ଏବଂ ଅନୁବାଦକ  । ପୌରୁଷ ପତ୍ରିକାର ଏହି ସମ୍ପାଦକ ଅନୁବାଦ ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମେତ ବହୁ ରାଜ୍ୟ ଓ ଜାତୀୟ ସ୍ତରର ପୁରସ୍କାରରେ ସମ୍ମାନୀତ ।  "ଆମ ଓଡ଼ିଶା"  ପ୍ରକାଶନା ସଂସ୍ଥାର ସମ୍ପାଦକ ଭାବରେ ମଧ୍ୟ ସେ କାର୍ଯ୍ୟ କରୁଛନ୍ତି । ରସଗୋଲାର ଉତ୍ପତ୍ତି ଓଡ଼ିଶାରେ ଓ ଏହା ୧୫୦୦ ମସିହା ଆଗରୁ ଓଡ଼ିଶାରେ ରସଗୋଲା ବ୍ୟବହୃତ ବୋଲି ଅସିତ ମହାନ୍ତି ଗବେଷଣାତ୍ମକ ତଥ୍ୟ ପ୍ରକାଶ କରିଥିଲେ । ଜୀବନୀ ଅସିତ, ୧୯୫୮ ମସିହା ମଇ ମାସ ୩୦ତାରିଖରେ ପୁରୀରେ ଜନ୍ମଗ୍ରହଣ କରିଥିଲେ । ତାଙ୍କ ପୈତୃକ ଗ୍ରାମ କଟକ ଜିଲ୍ଲା ନିଆଳି ଅନ୍ତର୍ଗତ ଲେଖନପୁର ଗାଁ । ପିତାଙ୍କ ନାମ ଆର୍ତ୍ତବନ୍ଧୁ ମହାନ୍ତି । ମାତାଙ୍କ ନାମ ବିଷ୍ଣୁପ୍ରିୟା ଦେବୀ । ପତ୍ନୀ ସସ୍ମିତା ଓ ଦୁଇପୁତ୍ର ଅମୃତ ଓ ଅର୍ଣ୍ଣବକୁ ନେଇ ତାଙ୍କର ପରିବାର ।
ରଘୁନାଥ ମିଶ୍ର  (୩୦ ଜୁନ ୧୯୧୬ - ୨୦ ମାର୍ଚ୍ଚ ୧୯୯୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୬୧ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଣପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରଘୁନାଥ ମିଶ୍ର ୧୯୧୬ ମସିହାର ଜୁନ ୩୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋଦାବରୀଶ ମିଶ୍ର ଓ ପତ୍ନୀଙ୍କ ନାମ ଚଞ୍ଚଳା ଦେବୀ । ରାଜନୈତିକ ଜୀବନ ରଘୁନାଥ ମିଶ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ରଘୁନାଥ ମିଶ୍ର ୧୯୯୦ ମସିହାର ମାର୍ଚ୍ଚ ୨୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୩ ବର୍ଷ ବୟସ ହୋଇଥିଲା ।
ସଞ୍ଜୁ ବିଶ୍ୱନାଥ ସାମସନ  (ଜନ୍ମ : ୧୧ ନଭେମ୍ବର ୧୯୯୪), ଜଣେ ଭାରତୀୟ କ୍ରିକେଟ ଖେଳାଳି  । ସେ କେରଳ ରାଜ୍ୟ ପାଇଁ ରଣଜୀ ଟ୍ରଫି ଖେଳନ୍ତି ଓ ଏହାର ସର୍ବକନିଷ୍ଠ ଅଧିନାୟକ ହେବାର ଗୌରବର ଅଧିକାରୀ । ସେ ଜଣେ ୱିକେଟ କିପର ବ୍ୟାଟସ ମେନ ଭାବରେ ଖେଳନ୍ତି । ସେ ଆଇପିଏଲରେ ଦିଲ୍ଲୀ ଦଳ ପାଇଁ ଖେଳିବା ସହ ଭାରତୀୟ ଜାତୀୟ ଦଳ ପାଇଁ ଟି୨୦ ଅନ୍ତର୍ଜାତିୟ ମ୍ୟାଚ ଖେଳିଛନ୍ତି । ସେ ଆଇପିଏଲରେ ସର୍ବକନିଷ୍ଠ ଖେଳାଳି ଭାବରେ ୧୦୦୦ ରନ କରିବା ସହ ରଣଜୀ ଟ୍ରଫିରେ ୨ ଥର ଦ୍ୱିଶତକ ହାସଲ କରିଛନ୍ତି । ସେ କେରଳର ତ୍ରିଭାନ୍ଦ୍ରମଠାରେ ଜନ୍ମ ଗ୍ରହଣ କରି କେରଳରାଜ୍ୟ ପାଇଁ କ୍ରିକେଟ ଖେଳିବା ଆରମ୍ଭ କରିଥିଲେ । ମାତ୍ର ୧୮ ବର୍ଷ ବୟସରେ ସେ ଆଇପିଏଲ ଖେଳି ସେ ସର୍ବକନିଷ୍ଠ ଖେଳାଳି ଭାବରେ ଆଇପିଏଲ ଓ ଚମ୍ପିୟାନସିପ୍ ଟ୍ରଫିରେ ଅର୍ଦ୍ଧଶତକ ହାସଲ କରିଥିଲେ । ୨୦୧୩ ମସିହାରେ ସେ ଶ୍ରେଷ୍ଠ ତରୁଣ ଖେଳାଳି ଭାବେ ଆଇପିଏଲରେ ପୁରସ୍କୃତ ହେଇଥିଲେ । ସେ ୧୯ ବର୍ଷରୁ କମ ଭାରତୀୟ ଦଳର ଉପଅଧିନାୟକ ଭାବରେ ଅଷ୍ଟ୍ରେଲିଆଠାରେ ଖେଳିଥିଲେ । ୨୦୧୪ ମସିହାରେ ସେ ଭାରତୀୟ ଦଳ ସହ ଇଂଲଣ୍ଡ ଗସ୍ତରେ ଯାଇଥିଲେ । ପ୍ରାରମ୍ଭିକ ଜୀବନୀ କେରଳର ତ୍ରିଭାନ୍ଦ୍ରମଠାରେ ଲୀଳୋ ଓ ବିଶ୍ୱନାଥ ସମସନଙ୍କ ପୁତ୍ର ହିସାବରେ ଜନ୍ମିତ ସଞ୍ଜୁଙ୍କ ପିତା ଦିଲ୍ଲୀରେ କର୍ମ କରୁଥିବାରୁ ବାଲ୍ୟାବସ୍ଥା ଦିଲ୍ଲୀରେ କଟାଇଥିଲେ । ପିତାଙ୍କଠାରୁ ପ୍ରେରଣା ପାଇ ସେ ବାଲ୍ୟ ଅବସ୍ଥାରୁ କ୍ରିକେଟ ପ୍ରତି ଆଗ୍ରହୀ ଥିଲେ । ପରେ ସେ ଥିରୁଅନନ୍ତପୁରମ ଆସି ସେଠାରେ ତାଙ୍କ ପାଠ ପଢ଼ା ସହ କ୍ରିକେଟ ଖେଳ ଜାରି ରଖିଥିଲେ । ଆନ୍ତର୍ଜାତିୟ ପ୍ରଦର୍ଶନ ୨୦୧୪ ଅଗଷ୍ଟରେ ସେ ଜାତୀୟ ଦଳ ପାଇଁ ବଛା ହେଇ ଇଂଲଣ୍ଡ ଗସ୍ତରେ ଯାଇଥିଲେ । ମାତ୍ର ଧୋନୀଙ୍କ ଉପସ୍ଥିତି ଯୋଗୁ କୌଣସି ମ୍ୟାଚ ଖେଳିବାର ସୁଯୋଗ ପାଇ ନଥିଲେ । ପରେ ସେ ଜିମ୍ବାୱେ ଦଳ ବିପକ୍ଷରେ ତାଙ୍କର ଅନ୍ତର୍ଜାତିୟ ମ୍ୟାଚ ଖେଳି ଥିଲେ ।
ଲୋସାର୍ଟାନ  (ଇଂରାଜୀ ଭାଷାରେ , ଏକ ବିକ୍ରୟ ନାମ କୋଜାର) ଔଷଧ ଉଚ୍ଚ ରକ୍ତଚାପ ଚିକିତ୍ସାରେ ବ୍ୟବ‌ହୃତ ହୁଏ  । ମଧୁମେହ ବୃକ୍‌କ ରୋଗ  , ଲେଫ୍ଟ ଭେଣ୍ଟ୍ରିକୁଲାର ଫେଲ୍ୟୁର   ଓ ହୃଦ୍‌ପାତ ରୋଗମାନଙ୍କ ଚିକିତ୍ସାରେ ମଧ୍ୟ ଦିଆଯାଏ । ଏହି ଔଷଧ ପାଟିରେ ଦିଆଯାଏ । ଅନ୍ୟାନ୍ୟ ଉଚ୍ଚ ରକ୍ତଚାପ ଔଷଧମାନଙ୍କ   ସ‌ହିତ ଏହା ଦିଆଯାଇପାରେ । ସମ୍ପୁର୍ଣ୍ଣ ପ୍ରଭାବ ପଡ଼ିବାକୁ ୬ ସପ୍ତାହ ଲାଗିଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମାଂସପେଶୀ କ୍ରାମ୍ପ, ବନ୍ଦ ନାକ, କାଶ ଓ ହାଇପରକାଲେମିଆ ହୋଇପାରେ । ସାଂଘାତିକ ପ୍ରତିକ୍ରିୟା ହେଲେ ଆଞ୍ଜିଓଇଡିମା  , ନିମ୍ନ ରକ୍ତଚାପ   ଓ ବୃକ୍‌କ ସମସ୍ୟା   ଦେଖାଯାଇପାରେ । ଗର୍ଭାବସ୍ଥାରେ ଏହି ଔଷଧ ଶିଶୁ ପ୍ରତି ହାନୀକାରକ ହୋଇପାରେ । ସ୍ତନ୍ୟପାନ   ସମୟରେ ମଧ୍ୟ ଏହା ଦେବାକୁ ମନା କରାଯାଏ । ଏହା ଅଞ୍ଜିଓଟେନସିନ ୨ ରିସେପ୍ଟର ଆଣ୍ଟାଗୋନିଷ୍ଟ   ଶ୍ରେଣୀର ଔଷଧ ଓ ଆଞ୍ଜିଓଟେନସିନ ୨କୁ   ଅବରୋଧ କରି କାର୍ଯ୍ୟକ୍ଷମ ହୁଏ । ଯୁକ୍ତରାଷ୍ଟ୍ର ଆମେରିକାରେ ସନ ୧୯୯୫ରେ ଡାକ୍ତରୀ ବ୍ୟବ‌ହାର ନିମନ୍ତେ ଲୋସାର୍ଟାନ ସ୍ୱୀକୃତି ପ୍ରାପ୍ତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧ ବାବଦ ଏକ ମାସରେ ପ୍ରାୟ ୦.୨୮ରୁ ୩.୪୫ ଆମେରିକୀୟ ଡଲାର ଖର୍ଚ୍ଚ ହୁଏ । ଏହି ଔଷଧ ବାବଦ ଏକ ମାସରେ ଯୁକ୍ତରାଷ୍ଟ୍ର ଆମେରିକାରେ ପ୍ରାୟ ୧.୧୩ ଆମେରିକୀୟ ଡଲାର ଖର୍ଚ୍ଚ ହୁଏ । ଏହାର ଏକ ସଂସ୍କରଣରେ ହାଇଡ୍ରୋକ୍ଲୋରୋଥିଆଜାଇଡ ମିଶ୍ରିତ ଭାବରେ ଏହା ମିଳେ ।
ଅଙ୍ଗ, ଜୀବଶରୀରର ସମକାର୍ଯ୍ୟ-ବିଶିଷ୍ଟ ଟିସୁମାନଙ୍କର ସମାହୀରକୁ ବୁଝାଏ। ଉଭୟ ଉଦ୍ଭିଦ ଓ ପ୍ରାଣୀ ଜୀବନ, ଶରୀରରେ ଥିବା ବିଭିନ୍ନ ଅଙ୍ଗତନ୍ତ୍ରର ଅଙ୍ଗମାନଙ୍କ ଉପରେ ନିର୍ଭର କରିଥାଏ। ଏକ ପ୍ରଦତ୍ତ ଅଙ୍ଗର ଟିସୁକୁ ସାଧାରଣତଃ ନିମ୍ନୋକ୍ତ ଭାବରେ ବର୍ଗୀକରଣ କରାଯାଇ ପାରେ; ଯଥା-  (କ) ପାରେନ୍କାଇମା, ଏକ ଟିସୁ ଯାହା ଦତ୍ତ ଅଙ୍ଗର ନିର୍ଦିଷ୍ଟ କାର୍ଯ୍ୟ ପାଇଁ ବିକଶିତ ଅଥବା ଉକ୍ତ କାର୍ଯ୍ୟ ପାଇଁ ବିକଶିତ ଅଙ୍ଗର ପ୍ରାକ୍-ରୂପ;ଏବଂ  (ଖ) ଷ୍ଟ୍ରୋମା, ଯାହାର କାର୍ଯ୍ୟ ସହଯୋଗ, ସଂଯୋଗ ତଥା ଅନ୍ଯାନ୍ଯ ଆବଶ୍ୟକ କାର୍ଯ୍ୟ ଅଟେ । ଉଦାହରଣ ସ୍ବରୂପ- ଏକ ଗ୍ରନ୍ଥିରେ, ପାରେନ୍କାଇମା ହର୍ମୋନ୍ ତିଆରି କରେ ଏବଂ ଏଥିରେ ଥିବା ସ୍ନାୟୁ ଯାହା ସ୍ନାୟବିକ ଆବେଗ ବହନ କରେ, ରକ୍ତନଳୀ ଯାହା ପାରେନ୍କାଇମାରେ ରକ୍ତ ସଞ୍ଚାରଣ ଓ ପାରେନ୍କାଇମାର କୋଷର ବର୍ଜ୍ଯବସ୍ତୁ ନିଷ୍କାସନରେ କରେ ତଥା ଅନ୍ଯାନ୍ଯ ସଂଯୋଗୀ ଟିସୁ ଯାହା ଏହି ଗ୍ରନ୍ଥିକୁ ସୁରକ୍ଷା ତଥା ଦେହରେ ଲାଗି ରଖିଥାଏ, ଇତ୍ୟାଦିକୁ ଏକ ଶବ୍ଦରେ ଷ୍ଟ୍ରୋମା କୁହାଯାଏ। ସାଧାରଣତଃ ଅଙ୍ଗର ମୁଖ୍ଯ ଟିସୁ ଗୋଟିଏ ବୀଜସ୍ତରରୁ ସୃଷ୍ଟି ହୋଇଥାଏ। କାର୍ଯ୍ୟଭିତ୍ତିକ-ସଦୃଶ-ଅଙ୍ଗଗୁଡ଼ିକ ମିଶି ଅଙ୍ଗତନ୍ତ୍ର ଗଠନ କରିଥାନ୍ତି। ଅଧିକାଂଶ ବହୁକୋଷୀ ଜୀବମାନଙ୍କ ଶରୀରରେ ଅଙ୍ଗ ରହିଥାଏ। ବ୍ଯାକ୍ଟେରୀଆ ପରି ଏକକୋଷୀ ଜୀବମାନଙ୍କ କୋଷରେ ଅଙ୍ଗ ସଦୃଶ କୋଷାଙ୍ଗ ରହିଥାଏ। ଭଦ୍ଭିଦରେ ତିନୋଟି ମୁଖ୍ଯ ଅଙ୍ଗ ଥାଏ।ମୁତ୍ରାଶୟ, ପାକସ୍ଥଳୀ ତଥା ଅନ୍ତ୍ରନଳୀ ଭଳି ଅଙ୍ଗ ଗହ୍ୱର ବିଶିଷ୍ଟ। ମନୁଷ୍ୟ ଶରୀରରେ ୭୯ଟି ଅଙ୍ଗ ଅଛି ବୋଲି କୁହାଯାଇଛି। ଗଠନ ଟିସୁ ଜୀବବିଜ୍ଞାନରେ ଟିସୁ, କୋଷ ଏବଂ ଅଙ୍ଗମାନଙ୍କ ମଧ୍ଯରେ ଥିବା ଏକ ଗାଠନିକ ସ୍ତର । ସଦୃଶ କୋଷ ଏବଂ ଏମାନଙ୍କ ବହିର୍ଦ୍ଦେଶସ୍ଥ ମାଟ୍ରିକ୍ସକୁ ନେଇ ଟିସୁ ଗଠିତ ହୋଇଥାଏ । ଏକାଧିକ କାର୍ଯ୍ୟକ୍ଷମ ଟିସୁକୁ ନେଇ ଅଙ୍ଗ ଗଠିତ । ମନୁଷ୍ଯ ତଥା ପ୍ରାଣୀମାନଙ୍କ ଟିସୁ ଗବେଷଣାକୁ ହିଷ୍ଟୋଶାସ୍ତ୍ର ଏବଂ ରୋଗ ସମ୍ବନ୍ଧୀୟ ଟିସୁ ଗବେଷଣାକୁ ହିଷ୍ଟୋପାଥୋଶାସ୍ତ୍ର ବୋଲି କୁହାଯାଏ । ଉଦ୍ଭିଦ ପାଇଁ ଏହି ଶିକ୍ଷାଟି ଉଦ୍ଭିଦ ବହିର୍ବିଜ୍ଞାନ କୁହାଯାଏ ।
୧୯୬୩   ଗ୍ରେଗୋରି ପାଞ୍ଜି ଅନୁସାରେ ମଙ୍ଗଳବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1963 ବର୍ଷ, 2 ଶହସ୍ରାବ୍ଦର 963 ବର୍ଷ, 20 ଶତାବ୍ଦୀର 63 ବର୍ଷ, ଏବଂ ୧୯୬୦ ଦଶକର 4 ବର୍ଷ ଥିଲା ।
ଡିସୋସିଏଟିଭ ରୋଗ  (ଇଂରାଜୀ ଭାଷାରେ / ) ହେଉଛି ମାନସିକ ରୋଗ ଗୋଷ୍ଠୀ ଯେଉଁଥିରେ ମଣିଷର ସ୍ମୃତି ଶକ୍ତି, ସଚେତନତା, ପରିଚୟ, କିମ୍ବା ସମ୍ବେଦନଶୀଳତାର ବ୍ୟାଘାତ ହୁଏ  । ଏହାର ଲକ୍ଷଣ ମଧ୍ୟରେ ସ୍ମୃତିକ୍ଷୟ  (ଆମ୍ନେସିଆ), ବିଭିନ୍ନ ବ୍ୟକ୍ତିତ୍ୱ ସ୍ଥିତି, କିମ୍ବା ଅବାସ୍ତବ ଅନୁଭୂତି ଅନ୍ତର୍ଭୂକ୍ତ ହୋଇପାରେ  । ଲକ୍ଷଣଗୁଡିକ ସ୍ୱେଚ୍ଛାକୃତ ନିୟନ୍ତ୍ରଣରେ ନ ଥାଏ ଏବଂ ଏକ ସ୍ତରକୁ ଅସେ ଯେଉଁଥିରେ କାର୍ଯ୍ୟ ବ୍ୟାହତ ହୁଏ । ଏହି ଅବସ୍ଥା ପ୍ରାୟ ମାନସିକ ଆଘାତ ସ‌ହିତ ଜଡିତ ହୋଇଥାଏ । ଡିଏସଏମ ଚିଠା-୫ରେ  ( -5) ନିମ୍ନଲିଖିତ ପ୍ରକାରଗୁଡ଼ିକୁ ତାଲିକାଭୁକ୍ତ ହୋଇଛି: ଡିସୋସିଏଟିଭ ଆଇଡେଣ୍ଟିଟି ଡିଜଅର୍ଡର   ଲକ୍ଷଣରେ ଅତି କମରେ ଦୁଇଟି ପୃଥକ ଏବଂ ଅପେକ୍ଷାକୃତ ସ୍ଥାୟୀ ବ୍ୟକ୍ତିତ୍ୱ ସ୍ଥିତିର ଥାଏ  । ଏଥିରେ ଭୁଲିଯିବା ଦେଖାଯାଏ ଯାହା ସାଧାରଣ ସ୍ମୃତିହାନୀରୁ ଅଧିକ ଥିବା ଦେଖାଯାଏ । ବ୍ୟକ୍ତିର ବ୍ୟକ୍ତିତ୍ୱର ଆଚରଣରେ ବିକଳ୍ପ ଦର୍ଶାଏ, ତଥାପି ବ୍ୟାଧିର ଉପସ୍ଥାପନା ଭିନ୍ନ ହୋଇଥାଏ । ଡିସୋସିଏଟିଭ ଆମ୍ନେସିଅ ହେଉଛି ନିର୍ଦ୍ଦିଷ୍ଟ ସ୍ମୃତିକୁ ମନେରଖିବାରେ ଅସ୍ଥାୟୀ ଅକ୍ଷମତା ଯାହା ସାଧାରଣତ ଜଣେ ମନେରଖିବାକୁ ସମର୍ଥ ହେବା ଉଚିତ । ପ୍ରାୟତଃ ସ୍ମୃତିଗୁଡ଼ିକ ଏକ ଚାପଗ୍ରସ୍ତ ଘଟଣା ସହିତ ଜଡ଼ିତ ହୋଇଥାଏ ଏବଂ ମନେରଖିବାରେ ଅକ୍ଷମତା ତାହାର କିଛି ଦିଗ ଉପରେ ପ୍ରଯୁଜ୍ୟ ହୋଇଥାଏ । ଡିପର୍ସୋନାଲାଇଜେସନ୍-ଡିରିଏଲାଇଜେସନ୍ ଡିସଅର୍ଡର୍   ହେଉଛି ବାରମ୍ବାର ନିଜକୁ ବାହାରେ ଦେଖିବା ଅନୁଭବ ହୁଏ କିମ୍ବା ସେହିଭଳି ଅନୁଭୂତି ବାସ୍ତବ ନୁହେଁ । ଡିସୋସିଏଟିଭ୍ ଡିସଅର୍ଡର ପୂର୍ବ ବର୍ଗକୁ ଅନ୍ୟ ଭାବରେ ନିର୍ଦ୍ଦିଷ୍ଟ କରାଯାଇ ନ ଥିବା ଦୁଇ ଭାଗରେ ବିଭକ୍ତ କରାଯାଇଥିଲା: ଅନ୍ୟାନ୍ୟ ନିର୍ଦ୍ଦିଷ୍ଟ ଡିସୋସିଏଟିଭ୍ ବ୍ୟାଧି ଏବଂ ଅନିର୍ଦ୍ଦିଷ୍ଟ ଡିସୋସିଏଟିଭ୍ ବ୍ୟାଧି । ଏହି ବର୍ଗଗୁଡିକ ବିଚ୍ଛିନ୍ନତାର ଫର୍ମ ପାଇଁ ବ୍ୟବହୃତ ହୁଏ ଯାହା ଅନ୍ୟ ନିର୍ଦ୍ଦିଷ୍ଟ ବ୍ୟାଧି ମାନଦଣ୍ଡକୁ ପୂରଣ କରେ ନାହିଁ । ଅନ୍ୟାନ୍ୟ ସମ୍ଭାବ୍ୟ କାରଣ ଯେପରିକି ଔଷଧର ପ୍ରଭାବ, ନିଦ୍ରା ବ୍ୟାଘାତ, ଆଘାତୋତ୍ତର ଚାପ ବେମାରୀ, ତୀବ୍ର ଚାପ ବ୍ୟାଧି ଏବଂ ସ୍ନାୟୁ ପ୍ରଣାଳୀର ରୋଗମାନଙ୍କର ଅନୁପସ୍ଥିତ ପ୍ରମାଣ କରିବା ପରେ ଏହି ରୋଗ ନିର୍ଣ୍ଣୟ କରାଯାଏ । ଆଇସିଡି-୧୧  ( -11) ରୂପାନ୍ତର ବ୍ୟାଧିକୁ ଏକ ବିଚ୍ଛିନ୍ନତା ବ୍ୟାଧି ଭାବରେ ଶ୍ରେଣୀଭୁକ୍ତ କରେ, ଯେତେବେଳେ ଡିଏସଏମ-୫ ଏହାକୁ ଏକ ସୋମାଟିକ ଲକ୍ଷଣ ଏବଂ ଆନୁସଙ୍ଗିକ ବ୍ୟାଧି ଭାବରେ ଶ୍ରେଣୀଭୁକ୍ତ କରେ  । ଡିସୋସିଏଟିଭ ଆଇଡେଣ୍ଟିଟି ଡିଜଅର୍ଡର ରୋଗରେ ପ୍ରାୟ ୧.୫% ଲୋକ, ଡିସୋସିଏଟିଭ୍ ଆମ୍ନେସିଆ ପ୍ରାୟ ୧.୮% ଏବଂ ପ୍ରାୟ ୨% ଲୋକ ପ୍ରଭାବିତ ହୁଅନ୍ତି । ମହିଳାମାନଙ୍କ ମଧ୍ୟରେ ଡିସୋସିଏଟିଭ୍ ଆମ୍ନେସିଆ ଅଧିକ ଦେଖାଯାଏ, ଉଭୟ ଲିଙ୍ଗରେ ଡିସୋସିଏଟିଭ ଆଇଡେଣ୍ଟିଟି ଡିଜଅର୍ଡର ଏବଂ ଡିପର୍ସୋନାଲାଇଜେସନ୍-ଡିରିଏଲାଇଜେସନ୍ ଡିସଅର୍ଡର୍ ସମାନ ଭାବରେ ଦେଖାଯାଏ
ଆମଲାପୁରମ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଏଅସ୍ତ୍ ଗୋଦବରି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଆମଲାପୁରମ ୧୬.୫୭୮୭ ଉତ୍ତର ଅକ୍ଷାଂଶ ଓ ୮୨.୦୦୬୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆମଲାପୁରମ ସହରର ମୋଟ ଜନସଂଖ୍ୟା ୫୦୮୮୯ ଅଟେ । ସେଥି ମଧ୍ୟରୁ ୫୦.୧୮% ଜଣ ପରୁଷ ହୋଇଥିବା ବେଳେ ୪୯.୮୨% ଜଣ ନାରୀ ଅଟନ୍ତି । ଆମଲାପୁରମର ସାକ୍ଷରତା ହାର ୭୬.୭୦% ଅଟେ । ଏହା ଜାତୀୟ ହାରଠାରୁ -୧୧.୮୬% ପ୍ରତିଶତ କମ ଅଟେ । ସେଥିରୁ ୪୦.୦୭% ପ୍ରତିଶତ ପୁରୁଷ ଓ ୩୬.୬୩% ନାରୀ ଅଟନ୍ତି । ୯.୭୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ଆମଲାପୁରମର ସରକାରୀ ଭାଷା ଅଟେ ।
କିଶୋର କୁମାର ମହାନ୍ତି  (୪ ଡିସେମ୍ବର ୧୯୫୮ - ୩୦ ଡିସେମ୍ବର ୨୦୨୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର ଏବଂ ବଚସ୍ପତି ଭାବରେ ୧ ବର୍ଷ କାର୍ଯ୍ୟ କରିଥିଲେ । ୧୯୯୦, ୨୦୦୦, ୨୦୦୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଝାରସୁଗୁଡ଼ା ଓ ବ୍ରଜରାଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୨ଶ, ୧୩ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କିଶୋର କୁମାର ମହାନ୍ତି ୧୯୫୮ ମସିହାର ଡିସେମ୍ବର ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋଲକ ଚନ୍ଦ୍ର ମହାନ୍ତି । ତାଙ୍କ ପତ୍ନୀ ଅଳକା ମହାନ୍ତି ତାଙ୍କ ମୃତ୍ୟୁ ପରେ ରାଜନୀତିରେ ଯୋଗ ଦେଇଥିଲେ ଏବଂ ବିଧାୟିକା ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ କିଶୋର କୁମାର ମହାନ୍ତି ଓଡ଼ିଶା ରାଜନୀତିରେ ପ୍ରଥମେ ଜନତା ଦଳରେ ଏବଂ ପରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରି ଥର କାର୍ଯ୍ୟ କରିଥିଲେ । ୨୦୦୪ ମସିହାରୁ୨୦୦୮ ପର୍ଯ୍ୟନ୍ତ ସେ ଶାସକ ଦଳର ମୁଖ୍ୟ ଭାବରେ କାର୍ଯ୍ୟ କରିଥିଲେ ଏବଂ ୨୦୦୮ ମସିହାରୁ ୨୦୦୯ ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାର ବାଚସ୍ପତି ଭାବରେ କାର୍ଯ୍ୟ କରିଥିଲେ । ବିଧାନ ସଭା ଓ ଲୋକ ସଭା ସଭ୍ୟ ବିବରଣୀ ମୃତ୍ୟୁ କିଶୋର କୁମାର ମହାନ୍ତି ୨୦୨୧ ମସିହାର ଡିସେମ୍ବର ୩୦ ତାରିଖରେ ଝାରସୁଗୁଡ଼ା ଏକ ଘରୋଇ ଡାକ୍ତରଖାନାରେ ହୃଦ୍‌ଘାତରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୩ ବର୍ଷ ବୟସ ହୋଇଥିଲା ।
ଗୁରୁପ୍ରସାଦ ମହାପାତ୍ର  (୨୨ ଏପ୍ରିଲ ୧୯୬୨ - ୧୯ ଜୁନ୍ ୨୦୨୧) ଭାରତୀୟ ପ୍ରଶାସନିକ ସେବା  (ଆଇ ଏ ଏସ)ର ଜଣେ ଅଧିକାରୀ ଥିଲେ ଯିଏ ଗୁଜରାଟ ରାଜ୍ୟ ସରକାର ଏବଂ ଭାରତର କେନ୍ଦ୍ରୀୟ ସରକାରରେ ମଧ୍ୟ ଅନେକ ଗୁରୁତ୍ୱପୂର୍ଣ୍ଣ ପଦବୀରେ ଅବସ୍ଥାପିତ ହୋଇଥିଲେ । କୋଭିଡ-୧୯ କାରଣରୁ ଜୁନ୍ ୨୦୧୧ରେ ତାଙ୍କର ଦେହାନ୍ତ ସମୟରେ ସେ ଭାରତର ସରକାରୀ ଶିଳ୍ପ ଏବଂ ଆଭ୍ୟନ୍ତରୀଣ ବାଣିଜ୍ୟର ପ୍ରୋତ୍ସାହନ ବିଭାଗ  (ଡି ପି ଆଇ ଆଇ ଟି) ବିଭାଗର ସଚିବ ଭାବରେ କାର୍ଯ୍ୟ କରିଥିଲେ । ଏପ୍ରିଲ୍ ୨୦୨୧ ରେ, ସେ ନିଜେ କୋଭିଡରେ ପୀଡିତ ଥିବା ସତ୍ତ୍ୱେ ଦିନରାତି ଅମ୍ଳଜାନର ଉପଲବ୍ଧତା ସୁନିଶ୍ଚିତ କରିବା ପାଇଁ କାର୍ଯ୍ୟ କରିଥିଲେ ଯେତେବେଳେ କୋଭିଡ ମହାମାରୀ ସବୁଠାରୁ ଭୟଙ୍କର ଥିଲା ଏବଂ ଏହି ରୋଗରେ ମୃତ୍ୟୁ ଦେଶରେ ପହଞ୍ଚିଥିଲା। ୨୦୨୨ ମସିହାରେ, ଭାରତ ସରକାର ପରବର୍ତ୍ତୀ ସମୟରେ ଶ୍ରୀ ମହାପାତ୍ରଙ୍କୁ ପଦ୍ମଶ୍ରୀ ପୁରସ୍କାର ପ୍ରଦାନ କରିଥିଲେ ଯାହାକି କୋଭିଡ ରୋଗୀଙ୍କ ଦୁଖ ଦୂର କରିବାରେ ତାଙ୍କର ଅତୁଳନୀୟ ଅବଦାନ ଥିଲା। ପ୍ରାଥମିକ ଜୀବନ ଏବଂ ଶିକ୍ଷା ଗୁରୁପ୍ରସାଦ ମହାପାତ୍ର ୨୨ ଏପ୍ରିଲ ୧୯୬୨ରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ବିଜେତା ଶ୍ରୀ ମହାପାତ୍ର ନୀଳମଣି ସାହୁ ଏବଂ ପ୍ରସନ୍ନ କୁମାରୀ ଦେବୀଙ୍କଠାରେ ଜନ୍ମଗ୍ରହଣ କରିଥିଲେ। ସେ ଭୁବନେଶ୍ୱର ବକ୍ସି ଜଗବନ୍ଧୁ ବିଦ୍ୟାଧର କଲେଜରୁ ଇତିହାସରେ ବିଏ ଡିଗ୍ରୀ ଅର୍ଜନ କରିଥିଲେ ଏବଂ ଜବାହରଲାଲ ନେହେରୁ ବିଶ୍ୱବିଦ୍ୟାଳୟ  (ଜେଏ ନ ୟୁ)ରୁ ରାଜନୀତି ବିଜ୍ଞାନରେ ମାଷ୍ଟର ଡିଗ୍ରୀ ହାସଲ କରିଥିଲେ । ସେ ଜେଏନୟୁରେ ଥିବା ସ୍କୁଲ ଅଫ୍ ଇଣ୍ଟରନ୍ୟାସନାଲ ଷ୍ଟଡିଜରୁ କୂଟନୈତିକ କ୍ଷେତ୍ରରେ ଏମ ଫିଲ୍ ଡିଗ୍ରୀ ହାସଲ କରିଥିଲେ। ପରେ ସେ ସ୍ଲୋଭେନିଆର ଲୁବୁଲଜାନା ବିଶ୍ୱବିଦ୍ୟାଳୟର ଅର୍ଥନୀତି ବିଭାଗରୁ ଏମବିଏ ଡିଗ୍ରୀ ହାସଲ କରିଥିଲେ। ବରୋଦାର ମହାରାଜା ସାୟାଜିରାଓ ବିଶ୍ୱବିଦ୍ୟାଳୟ ତାଙ୍କୁ  "ପରିବର୍ତ୍ତନ ପରିଚାଳନା: ଗୁଜରାଟ ବିଦ୍ୟୁତ୍ ବୋର୍ଡର ବିଦ୍ୟୁତ୍ କ୍ଷେତ୍ର ସଂସ୍କାର ଏବଂ ପୁନଃ ନିର୍ମାଣର ଏକ ଗୁରୁତର ମୂଲ୍ୟାଙ୍କନ"  ଉପରେ ତାଙ୍କର ସିଦ୍ଧାନ୍ତ ପାଇଁ ପିଏଚଡି ଡିଗ୍ରୀ ପ୍ରଦାନ କରିଛନ୍ତି। କାର୍ଯ୍ୟକାଳ ଗୁରୁପ୍ରସାଦ ମହାପାତ୍ର ୧୯୮୬ରେ ଗୁଜରାଟ କ୍ୟାଡରରେ ଜଣେ ଅଧିକାରୀ ଭାବରେ ଆଇ ଏ ଏସରେ ଯୋଗ ଦେଇଥିଲେ। ତାଙ୍କର ପ୍ରଥମ ନିଯୁକ୍ତି ସୁରେନ୍ଦ୍ରନଗର ଜିଲ୍ଲାର ଗୁଜରାଟର ଲିମ୍ବଡି ତାଲୁକାରେ ଉପ-ବିଭାଗୀୟ ଜିଲାପାଳ ଭାବରେ ହୋଇଥିଲା। ତାଙ୍କ କାର୍ଯ୍ୟକାଳ ମଧ୍ୟରେ ଏହି ଜିଲ୍ଲା ଗୁଜରାଟର ପ୍ରଥମ ଜିଲ୍ଲା ଭାବରେ ଭାରତ ସରକାରଙ୍କ ସମନ୍ୱିତ ବର୍ଜ୍ୟବସ୍ତୁ ବିକାଶ ପ୍ରକଳ୍ପ କାର୍ଯ୍ୟକାରୀ କରିଥିଲା। ପରେ ତାଙ୍କୁ ଜୁନାଗଡ ଜିଲ୍ଲା ଏବଂ ରାଜକୋଟ ଜିଲ୍ଲାର ଜିଲ୍ଲାପାଳ ଭାବରେ ନିଯୁକ୍ତ କରାଯାଇଥିଲା। ଜିଲ୍ଲାପାଳ ସେବା ପରେ ସେ ଗୁଜରାଟ ଶିଳ୍ପ ବିକାଶ ନିଗମର ଯୁଗ୍ମ ପରିଚାଳନା ନିର୍ଦ୍ଦେଶକ ତଥା ଅତିରିକ୍ତ ବିକ୍ରୟ କର କମିଶନର ଭାବରେ କାର୍ଯ୍ୟ କରିଥିଲେ। ତା ପରେ ସେ ସୁରଟର କମିଶନର ଭାବରେ ଦାୟିତ୍ୱ ଗ୍ରହଣ କଲେ। ସେ ଅହମ୍ମଦାବାଦର ମ୍ୟୁନିସିପାଲିଟି କମିଶନର ଭାବରେ ମଧ୍ୟ କାର୍ଯ୍ୟ କରିଥିଲେ ଯେଉଁଥିରେ କଙ୍କରିଆ ହ୍ରଦ ପ୍ରକଳ୍ପ ଏବଂ ସାବରମତି ନଦୀ ପ୍ରକଳ୍ପ ଗଠନ ହୋଇଥିଲା। ୟୁନେସ୍କୋରେ ଦାଖଲ ପାଇଁ ତାଙ୍କ ତତ୍ତ୍ୱାବଧାନରେ ପ୍ରସ୍ତୁତ ଦଲିଲ ୨୦୧୭ରେ ଅହମ୍ମଦାବାଦକୁ ଭାରତର ପ୍ରଥମ ବିଶ୍ୱ ଐତିହ୍ୟ ସହର ଭାବରେ ଘୋଷଣା କରିବାରେ ପ୍ରମୁଖ ଭୂମିକା ଗ୍ରହଣ କରିଥିଲେ। ଗୁଜରାଟର ବିଦ୍ୟୁତ୍ ବିଭାଗର ସଦସ୍ୟ ପ୍ରଶାସନ, ଉତ୍ତର ଗୁଜରାଟ ବିଜୟ କମ୍ପାନୀ ଲିମିଟେଡର ଚେୟାରମ୍ୟାନ୍ ତଥା ଗୁଜରାଟ ଆଲକାଲୀ ଏବଂ କେମିକାଲ୍ସ ଲିମିଟେଡ୍ର ପରିଚାଳନା ନିର୍ଦ୍ଦେଶକ ପରି ଗୁଜରାଟରେ ଅନେକ ସରକାରୀ କ୍ଷେତ୍ର କାର୍ଯ୍ୟରେ ମଧ୍ୟ ମହାପାତ୍ର ପ୍ରମୁଖ ପ୍ରଶାସନିକ ପଦବୀରେ ଅବସ୍ଥାପିତ ହୋଇଥିଲେ। ସମଗ୍ର ଭାରତ ସ୍ତରରେ ସେ ବାଣିଜ୍ୟ ବିଭାଗରେ ଯୁଗ୍ମ ସଚିବ, ବିମାନ ବନ୍ଦର ପ୍ରାଧିକରଣର ଚେୟାରମ୍ୟାନ୍ ତଥା ଶିଳ୍ପ ତଥା ଆଭ୍ୟନ୍ତରୀଣ ବାଣିଜ୍ୟର ପ୍ରୋତ୍ସାହନ ବିଭାଗର ସଚିବ ଭାବରେ କାର୍ଯ୍ୟ କରିଥିଲେ।
ଦି ନ୍ୟୁ ଇଣ୍ଡିଆନ ଏକ୍ସପ୍ରେସ ଇଂରାଜୀ ଭାଷାରେ ପ୍ରକାଶିତ ହେଉଥିବା ଏକ ଭାରତୀୟ ଦୈନିକ ଖବରକାଗଜ ଯାହାକି ଚେନ୍ନାଇରେ ଥିବା ଏକ୍ସପ୍ରେସ୍ ପ୍ରକାଶନଦ୍ୱାରା ପ୍ରକାଶ କରାଯାଏ । ଚେନ୍ନାଇର ପି. ଭରଦରଜୁଲୁ ନାଇଡ଼ୁଙ୍କଦ୍ୱାରା ଏହି ଖବରକାଗଜଟି ଦି ଇଣ୍ଡିଆନ ଏକ୍ସପ୍ରେସ ଭାବରେ ୧୯୩୨ ମସିହାରେ ସ୍ଥାପନା କରାଯାଇଥିଲା । ୧୯୯୧ ମସିହାରେ ଏହାର ମାଲିକ ରମାନଥ ଗୋଏଙ୍କାଙ୍କ ମୃତ୍ୟୁପରେ ତାଙ୍କ ପରିବାର ଦୁଇଭାଗରେ ବିଭକ୍ତ ହୋଇଯାଇଥିଲା ଏବଂ ଦୁଇଟି ସଂସ୍ଥାର ଆରମ୍ଭ ହୋଇଥିଲା । ଭାଗ ହେବା ପରେ ଦୁଇ ଗୋଷ୍ଠୀ ଇଣ୍ଡିଆନ୍ ଏକ୍ସପ୍ରେସ୍‌ର ଶୀର୍ଷକ, ସମ୍ପାଦକୀୟ ଏବଂ କିଛି ଅନ୍ୟାନ୍ୟ ଉତ୍ସକୁ ମିଳିତ ଭାବରେ ବ୍ୟବହାର କରୁଥିଲେ, ମାତ୍ର ୧୩ ଅଗଷ୍ଟ ୧୯୯୯ରେ ଉତ୍ତର ଭାରତରେ ଅର୍ଥାତ ମୁମ୍ବାଇରେ ଥିବା ମୁଖ୍ୟାଳୟ ମୂଳ ନାମ ଦି ଇଣ୍ଡିଆନ୍ ଏକ୍ସପ୍ରେସ୍ ରଖିବାବେଳେ ଦକ୍ଷିଣ ଭାରତର ସଂସ୍କରଣ ପାଇଁ ନୂଆ ନାମ, ଦି ନ୍ୟୁ ଇଣ୍ଡିଆନ ଏକ୍ସପ୍ରେସ ରଖାଗଲା । ସାନ୍ତ୍ୱନା ଭଟ୍ଟାଚାର୍ଯ୍ୟ ଜୁଲାଇ ୨୦୨୨ରେ ଜି.ଏସ. ବାସୁଙ୍କ ସ୍ଥାନରେ ମୁଖ୍ୟ ସମ୍ପାଦକ ଭାବରେ ନିଯୁକ୍ତ ହୋଇଥିଲେ। ଇତିହାସ ଇଣ୍ଡିଆନ୍ ଏକ୍ସପ୍ରେସ୍ ପ୍ରଥମେ ସେପ୍ଟେମ୍ବର ୫, ୧୯୩୨ରେ ମାଡ୍ରାସରେ  (ବର୍ତ୍ତମାନ ଚେନ୍ନାଇ) ଆୟୁର୍ବେଦିକ ଡାକ୍ତର ତଥା ଭାରତୀୟ ଜାତୀୟ କଂଗ୍ରେସ ସଦସ୍ୟ ପି. ଭରଦରଜୁଲୁ ନାଇଡ଼ୁଙ୍କଦ୍ୱାରା ସ୍ଥାପନ କରାଯାଇଥିଲା  । ପୂର୍ବରୁ ସେ ତାମିଲ ନାଡ଼ୁ ନାମକ ଏକ ସାପ୍ତାହିକ ପ୍ରକାଶ କରୁଥିଲେ, ଯେଉଁ ପ୍ରେସ୍‌ରୁ ଏହି ଦୈନିକ ଖବର କାଗଜର ମୁଦ୍ରଣ ଆରମ୍ଭ କରିଥିଲେ । କିନ୍ତୁ ଖର୍ଚ୍ଚ ଅଧିକ ହେବାରୁ ସେ ଅନ୍ୟ ଏକ ଇଂରାଜୀ ଖବରକାଗଜର ଦି ଫ୍ରି ପ୍ରେସ୍ ଜର୍ଣ୍ଣାଲର ସ୍ଥାପନକର୍ତ୍ତା ଏସ୍. ସଦାନନ୍ଦଙ୍କୁ ଏହାକୁ ବିକ୍ରି କରିଦେଇଥିଲେ ।
ବାରବାଡୋସ  (   କିମ୍ବା ) ଲେସର ଆଣ୍ଟିଲେସର ଏକ ସାଧାରଣତନ୍ତ୍ର ଦ୍ୱୀପ ଦେଶ  । ଏହାର ଲମ୍ବରେ 34  (21 ) ଓ ଓସାର ପ୍ରାୟତଃ 23  (14 ) ଅଞ୍ଚଳରେ ପରିବ୍ୟାପ୍ତ  । ଏହା ଉତ୍ତର ଆଟଲାଣ୍ଟିକର ପଶ୍ଚିମ ଭାଗରେ ଓ କାରିବିଆନ ସାଗର ଏବଂ ଉଇଣ୍ଡୱାର୍ଡ଼ ଦ୍ୱୀପପୁଞ୍ଜର ପୂର୍ବ ଭାଗରେ ଅବସ୍ଥିତ । ସେଣ୍ଟ ଭିନସେଣ୍ଟ ଓ ଗ୍ରେନାଡିନ୍ସର 168  (104 ) ପୂର୍ବରେ ଓ ତ୍ରିନିଦାଦ ଓ ଟବାଗୋର 400  (250 ) ଉତ୍ତର-ପୂର୍ବରେ ଅବସ୍ଥିତ  । ବାରବାଡୋସ ମୁଖ୍ୟ ଆଟଲାଣ୍ଟିକ ଝଡ଼ ମେଖଳାର ବାହାରେ ରହିଛି ।
ଅଭ୍ୟା ହିରଣମୟୀ  (ଜନ୍ମ: ୨୪ ମଇ ୧୯୮୯) ଜଣେ ଭାରତୀୟ ପ୍ରଚ୍ଛଦପଟ ଗାୟିକା  । ସେ ତେଲୁଗୁ ଓ ମାଲାୟଲମ ଭାଷାର କଥାଚିତ୍ର ପାଇଁ ଗୀତ ଗାଇଛନ୍ତି । ପ୍ରାରମ୍ଭିକ ଜୀବନ ଓ ଶିକ୍ଷା ଅଭ୍ୟା ୧୯୮୯ ମସିହାର ମଇ ୨୪ ତାରିଖରେ ଥିରୁଅନନ୍ତପୁରମଠାରେ ଜନ୍ମଗ୍ରହଣ କରିଥିଲେ । ତାଙ୍କ ମାଆ ଲତିକା ଦେବୀ ଜଣେ ସଙ୍ଗୀତ ଅଧ୍ୟାପକ, ଯାହାଙ୍କଠାରୁ ସେ ସଙ୍ଗୀତ ଶିକ୍ଷା ଗ୍ରହଣ କରିଥିଲେ । ତାଙ୍କ ବାପା ଜି. ମୋହନ ଦୂରଦର୍ଶନ କେନ୍ଦ୍ରର ଜଣେ କାର୍ଯ୍ୟକ୍ରମ ପ୍ରଯୋଜକ । ସେ ଥିରୁଅନନ୍ତପୁରମଠାରେ ଥିବା କାରମେଲ୍ ସ୍କୁଲରେ ପଢ଼ୁଥିଲେ ଏବଂ ସଙ୍ଗୀତ ପାଇଁ ସେ ପାଠପଢ଼ା ଛାଡ଼ିବା ପୂର୍ବରୁ ଇଞ୍ଜିନିୟରିଂ ଶିକ୍ଷାଗ୍ରହଣ କରୁଥିଲେ । ଜୁଲାଇ ୨୦୧୮ ମସିହାରେ, ସଙ୍ଗୀତକାର ଗୋପି ସୁନ୍ଦର ଉଭୟଙ୍କର ୯ ବର୍ଷର ସମ୍ପର୍କ ବିଷୟରେ ଜଣାଇଥିଲେ । ମଇ ୨୦୨୨ରେ ଗୋପି ଅନ୍ୟ ଜଣେ କଣ୍ଠଶିଳ୍ପୀ ଅମୃତା ସୁରେଶଙ୍କ ସହିତ ନିଜର ସମ୍ପର୍କ ବିଷୟରେ ଜଣାଇବା ସହିତ ଆଭାଙ୍କ ସହ ସମ୍ପର୍କ ବିଚ୍ଛେଦ ବିଷୟରେ ସୂଚନା ଦେଇଥିଲେ । ପେଷା ୨୦୧୪ ମସିହାରେ ସେ ମାଲାୟଲମ କଥାଚିତ୍ରରେ ଗୀତ ଗାଇବା ଆରମ୍ଭ କରିଥିଲେ ।
ତାରକ ସାହା ଜଣେ ଓଡ଼ିଆ ହାସ୍ୟ ଅଭିନେତା । ମଞ୍ଚ ନାଟକ, ଟିଭି ଧାରାବାହିକ ଓ ଚଳଚ୍ଚିତ୍ର ଆଦିରେ ହାସ୍ୟ ଅଭିନେତା ଭାବେ କାମକରିଥିଲେ । ଅବୋଲକରା ଚରିତ୍ରରେ ସେ ଅତିପରିଚିତ ଥିଲେ । କଟକ ସେଲଟର ଛକ ବଙ୍ଗାଳିସାହି ବାସଭବନରେ ଜନ୍ମଗ୍ରହଣ କରିଥିଲେ । ତାରକ ଶାହା ଆଜୀବନ ଅବିବାହିତ ରହିଥିଲେ । ଅଭିନୟ ଜୀବନ ତାରକ ସାହା ୭୦ ଦର୍ଶକରେ ଅନ୍ନପୂର୍ଣ୍ଣା ଥିଏଟରରେ ତାଙ୍କ ଅଭିନୟ ଜୀବନ ଆରମ୍ଭ କରିଥିଲେ । ହର ପଟ୍ଟନାୟକ ଓ ହରିଶ ମହାନ୍ତିଙ୍କ ନିର୍ଦ୍ଦେଶନାରେ ସାହା ଅନେକ ନାଟକରେ ଅଭିନୟ କରିବା ସହ ଚଳଚ୍ଚିତ୍ର, ୧୦୦ରୁ ଅଧିକ ଟିଭି ଧାରାବାହିକ ଓ ଅନେକ ବିଜ୍ଞାପନରେ ଅଭିନୟ କରିଥିଲେ । ତାଙ୍କ ଅଭିନୀତ ଟିଭି ଧାରାବାହିକ ମଳୟ, ପ୍ରତିଭା, କଥା କହୁଥିଲେ ସରିବନି, ମା ପରି ଅନେକରେ ତାଙ୍କୁ ପ୍ରତିଷ୍ଠା ମିଳିଥିବା ବେଳେ ହାସ୍ୟ ଧାରାବାହିକ ଗଡ଼ବଡ଼ର  ଅବୋଲକରା  ଚରିତ୍ର ତାଙ୍କୁ ପ୍ରତ୍ୟେକ ଓଡ଼ିଆଙ୍କ ହୃଦୟରେ ଏକ ବିଶେଷ ସ୍ଥାନର ଅଧିକାରୀ କରାଇଥିଲା । ଏହାସହ ରୁଚି ମସଲା ଓ ସ୍କେବିଡଲ ମଲମରେ ଅଭିନୟ କରି ସେ ବେଶ ପରିଚିତ ହୋଇଥିଲେ । ସେ ସ୍ମୃତି ନାଟ୍ୟ ସଂସଦ ଓ ଅନ୍ନପୂର୍ଣ୍ଣା ଥିଏଟରର ସଦସ୍ୟ ଥିଲେ । ଦୀର୍ଘଦିନ ଅସୁସ୍ଥ ରହି ୨୦୧୭ ମସିହା ଜାନୁଆରୀ ୧୪ ତାରିଖରେ ଛାତିରେ ଯନ୍ତ୍ରଣା ସହ ଶେଷ ନିଶ୍ୱାସ ତ୍ୟାଗ କରିଥିଲେ ।
ନେପାଳଏକ ଏସିଅ ଦେଶ । ପୃଥିବୀର ସବୁଠୁ ଉଚ୍ଚ ଶିଖର ଏଭରେଷ୍ଟ ନେପାଳରେ ଅଛି  ନେପାଳ ଏକ ବହୁ-ଜାତି, ବହୁ-ଧାର୍ମିକ ଏବଂ ବହୁ-ସାଂସ୍କୃତିକ ରାଜ୍ୟ, ନେପାଳୀ ସରକାରୀ ଭାଷା ଭାବରେ  ଇତିହାସ ଭୂଗୋଳ ନେପାଳର ଭୌଗୋଳିକ ସ୍ୱରୁପ- ହିମାଳୟ ପାହାଡ଼ ତରାଇ ପ୍ରଶାସନିକ ବିଭାଗ ୧୪ ଅଞ୍ଚଳ, ୭୫ଟି ଜିଲା ଭାଷା ପ୍ରଧାନ ଭାଷା: ନେପାଳି ମୈଥିଳି ଭୋଜପୁରି ତାମାଁ ଲିମ୍ବୁ ଧର୍ମ ନେପାଳର ପ୍ରମୁଖ ଧର୍ମ ହିନ୍ଦୁ ଧର୍ମ ପର୍ଯ୍ୟଟନ ନେପାଳର କାଠମାଣ୍ଡୁରେ ଥିବା ପଶୁପତିନାଥ ମନ୍ଦିର ଏକ ପ୍ରସିଦ୍ଧ ହିନ୍ଦୁ ମନ୍ଦିର ।
ମୁଁ ଏକା ତୁମର ୨୦୧୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁଶାନ୍ତ ମଣି ।
ଟର୍ବୁଟାଲାଇନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ବ୍ରିକାନିଲ୍, ହେଉଛି ଆଜମା କିମ୍ବା ସିଓପିଡି ଲକ୍ଷଣ ପାଇଁ ଏବଂ ପ୍ରାଥମିକ ପ୍ରସବ ସମୟରେ ପ୍ରସବକୁ ସାମୟିକ ବିଳମ୍ବ କରିବା ପାଇଁ ବ୍ୟବହୃତ ଏକ ଔଷଧ । ପ୍ରସବ କରିବାରେ ବିଳମ୍ବ ଶିଶୁର ଫୁସଫୁସର ବିକାଶକୁ ତ୍ୱରାନ୍ୱିତ କରିବାକୁ କିମ୍ବା ମହିଳାମାନଙ୍କୁ ଏକ ସ୍ଥାନକୁ ଅନ୍ୟ ସ୍ଥାନ‌କୁ ସ୍ଥାନାନ୍ତର କରିବାକୁ ସମୟ ଦେବା ପାଇଁ ବ୍ୟବହୃତ ହୁଏ । ଏହା ସାଧାରଣତ ପାଟିରେ ଦିଆଯାଏ, ପ୍ରଶ୍ୱାସରେ ଗ୍ରହଣ କରାଯାଏ କିମ୍ବା ଚର୍ମ ତଳେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଦ୍‌ବେଗ, କମ୍ପନ, ଦ୍ରୁତ ହୃଦ୍‌ଗତି ଏବଂ ଅଇ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତ ଶର୍କରା ସ୍ତର, କମ୍ ରକ୍ତ ପୋଟାସିୟମ୍ ସ୍ତର, ଅନିୟମିତ ହୃତ୍ ସ୍ପନ୍ଦନ ଏବଂ ହୃତ୍‌ପିଣ୍ଡକୁ ରକ୍ତ ପ୍ରବାହ ଯଥେଷ୍ଟ ହୁଏ ନାହିଁ । ପ୍ରାଥମିକ ପ୍ରସବକୁ ରୋକିବା କିମ୍ବା ପ୍ରସବକୁ ୪୮ ୭୨ ଘଣ୍ଟାରୁ ଅଧିକ ବିଳମ୍ବ କରିବା ପାଇଁ ଏହା ବ୍ୟବହାର କରାଯିବା ଉଚିତ ନୁହେଁ । ଏହା ଏକ ବିଟା<  " " >୨</ > ଆଡ୍ରେନେଜିକ୍ ରିସେପ୍ଟର ଆଗୋନିଷ୍ଟ ଔଷଧ । ୧୯୬୬ ମସିହାରେ ଟର୍ବୁଟାଲାଇନ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୭୦ରେ ଡାକ୍ତରୀ ବ୍ୟବହାରରେ ଆସିଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୫ ମିଗ୍ରା ବିଶିଷ୍ଟ ୧୦୦ ବଟିକାର ମୂଲ୍ୟ ପ୍ରାୟ ୧୫ ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ରାଶି ୨୦୨୧ ସୁଦ୍ଧା ପ୍ରାୟ ୧୩୫ ଡଲାର ଥିଲା ।
ଶ୍ରବଣହାନୀ  (ଇଂରାଜୀ ଭାଷାରେ ) ବା ଶ୍ରବଣ ଶକ୍ତି ହ୍ରାସ, ବା ଶ୍ରବଣ ଦୁର୍ବଳତା ଏକ ଆଂଶିକ ବା ସମ୍ପୁର୍ଣ୍ଣ ଶୁଣିବା ଅକ୍ଷମତାକୁ ବୁଝାଏ  ବଧିର ବ୍ୟକ୍ତିମାନଙ୍କର କୌଣସି ଶୁଣିବା ଶକ୍ତି ନଥାଏ  ଗୋଟିଏ କିମ୍ବା ଉଭୟ କାନରେ ଶ୍ରବଣ ଶକ୍ତି ହ୍ରାସ ହୋଇପାରେ  ପିଲାମାନଙ୍କର ଏହି ସମସ୍ୟା ଥିଲେ ଭାଷା ଶିଖିବା କ୍ଷମତା ରହେ ନାହିଁ ଏବଂ ବୟସ୍କମାନଙ୍କ କ୍ଷେତ୍ରରେ ଏହା ସାମାଜିକ ମିଳାମିଶା ଏବଂ କାର୍ଯ୍ୟ କରିବାରେ ଅସୁବିଧା ସୃଷ୍ଟି କରିପାରେ  ଶ୍ରବଣହାନୀ ଅସ୍ଥାୟୀ କିମ୍ବା ସ୍ଥାୟୀ ହୋଇପାରେ  ବୟସ ଜନିତ ଶ୍ରବଣହାନୀ ସାଧାରଣତଃ ଉଭୟ କାନକୁ ପ୍ରଭାବିତ କରିଥାଏ ଏବଂ କ‌କ୍ଲିଆରେ ଥିବା କେଶ ହ୍ରାସ ହେତୁ ହୋଇଥାଏ  କେତେକ ବ୍ୟକ୍ତି, ବିଶେଷକରି ବୟସ୍କ ବ୍ୟକ୍ତି ଶ୍ରବଣହାନୀ ଯୋଗୁ ଏକାକୀପଣ ଅନୁଭବ କରନ୍ତି  ଶ୍ରବଣହାନୀର ଅନେକ କାରକ ଅଛି, ଯେପରିକି ଅନୁବଂଶିକ, ବାର୍ଦ୍ଧକ୍ୟ, ଉଚ୍ଚ ସ୍ୱରର ଶବ୍ଦ ସଂସ୍ପର୍ଶ, କିଛି ସଂକ୍ରମଣ, ଜନ୍ମ ଜଟିଳତା, କାନରେ ଆଘାତ, ଏବଂ କିଛି ଔଷଧ କିମ୍ବା ବିଷାକ୍ତ ପଦାର୍ଥ ଯୋଗୁ ଶ୍ରବଣ ଶକ୍ତି ହ୍ରାସ ହୋଇପାରେ  ସାଧାରଣତଃ ଦୀର୍ଘକାଳୀନ କାନ ସଂକ୍ରମଣ ଯୋଗୁ ଶ୍ରବଣହାନୀ ହୋଇଥାଏ  ଗର୍ଭାବସ୍ଥାରେ ସାଇଟୋମେଗାଲୋଭାଇରସ, ସିଫିଲିସ୍ ଏବଂ ରୁବେଲା ସଂକ୍ରମଣ ଯୋଗୁ ଶିଶୁର ଶ୍ରବଣହାନୀ ହୋଇପାରେ। ଶୁଣିବା ପରୀକ୍ଷାରୁ ଜଣାପଡିଛି ଯେ ଜଣେ ବ୍ୟକ୍ତି ଅତି କମରେ ଗୋଟିଏ କାନରେ ୨୫ ଡେସିବେଲ ଶୁଣିବାକୁ ଅସମର୍ଥ ଥିଲେ ତାର ଶ୍ରବଣହାନୀ ଥିବା ନିର୍ଣ୍ଣୟ କରାଯାଏ । ସମସ୍ତ ନବଜାତ ଶିଶୁଙ୍କର ଶ୍ରବଣ ସମସ୍ୟା ଚିହ୍ନଟ କରିବା ପାଇଁ ପରୀକ୍ଷା କରିବାକୁ ପରାମର୍ଶ ଦିଆଯାଇଛି। ଶ୍ରବଣହାନୀକୁ ମୃଦୁ  (୨୫ରୁ ୪୦ ଡେସିବେଲ), ମଧ୍ୟମ  (୪୧ରୁ ୫୫ ଡେସିବେଲ), ମଧ୍ୟମ-ଗମ୍ଭୀର  (୫୬ରୁ ୭୦ ଡେସିବେଲ) , ଗମ୍ଭୀର  (୭୧ରୁ ୯୦ ଡେସିବେଲ), କିମ୍ବା ଅତି ଗମ୍ଭୀର  (୯୦ରୁ ଅଧିକ ଡେସିବେଲ) ଶ୍ରେଣୀଭୁକ୍ତ କରାଯାଏ  । ଶ୍ରବଣ ଶକ୍ତି ହ୍ରାସ ହେବାର ତିନୋଟି ମୁଖ୍ୟ ପ୍ରକାର ଅଛି ଯଥା କଣ୍ଡକ୍ଟିଭ, ସେନ୍ସୋରିଆଲ ବା ମିଶ୍ରିତ ଶ୍ରବଣହାନୀ  ପୃଥିବୀ ସ୍ତରରେ ଜନସ୍ୱାସ୍ଥ୍ୟ ପ୍ରତିରୋଧ ସାହାଯ୍ୟରେ ପ୍ରାୟ ଅଧା ଶ୍ରବଣ ଶକ୍ତି ହ୍ରାସ କରାଯାଇପାରିବ  ପ୍ରତିରକ୍ଷଣ ବା ଇମମ୍ୟୁନାଇଜେସନ, ଗର୍ଭାବସ୍ଥାରେ ଉପଯୁକ୍ତ ଯତ୍ନ, ଉଚ୍ଚ ଶବ୍ଦରୁ ଦୂରେଇ ରହିବା ଏବଂ କେତେକ ଔଷଧରୁ ଦୂରେଇ ରହିଲେ ଏହାର ପ୍ରତିଷେଧ ହୋଇପାରିବ  ବିଶ୍ୱ ସ୍ୱାସ୍ଥ୍ୟ ସଂଗଠନ ପରାମର୍ଶ ଦେଇଛି ଯେ ଯୁବକମାନେ ଉଚ୍ଚ ସ୍ୱରର ନାଦ ଏବଂ ଅଡିଓ ପ୍ଲେୟାର ବ୍ୟବହାରକୁ ଦିନକୁ ଏକ ଘଣ୍ଟା ପର୍ଯ୍ୟନ୍ତ ସୀମିତ ରଖିବେ । ପିଲାମାନଙ୍କ କ୍ଷେତ୍ରରେ ଶୀଘ୍ର ଚିହ୍ନଟ ଏବଂ ସାହାଯ୍ୟ ବିଶେଷ ଗୁରୁତ୍ୱ ରଖିଥାଏ  ଅନେକ ପିଲାଙ୍କ ନିମନ୍ତେ ଶ୍ରବଣ ଉପକରଣ, ସାଙ୍କେତିକ ଭାଷା, କ‌କ୍ଲିଆ ପ୍ରତିରୋପଣ ଉପଯୋଗୀ  ଓଠ-ପଠନ ଦକ୍ଷତା ବିକାଶ କଲେ ଉପଯୋଗୀ ହୁଏ  ବିଶ୍ୱର ଅନେକ ସ୍ଥାନରେ ଶ୍ରବଣ ଉପକରଣଗୁଡ଼ିକର ଉପଲବ୍ଧି ସୀମିତ ଅଟେ  ୨୦୧୩ ସୁଦ୍ଧା ପ୍ରାୟ ୧.୧ ବିଲିୟନ ଲୋକଙ୍କୁ କିଛି ମାତ୍ରାରେ ଶ୍ରବଣହାନୀ ପ୍ରଭାବିତ କରିଛି  ଏହା ପ୍ରାୟ ୪୬୬ ନିୟୁତ ଲୋକଙ୍କର  (ବିଶ୍ୱ ଜନସଂଖ୍ୟାର ୫%) ଅକ୍ଷମତା ଏବଂ ୧୨୪ ନିୟୁତ ଲୋକଙ୍କର ମଧ୍ୟମରୁ ଗୁରୁତର ଅକ୍ଷମତା ସୃଷ୍ଟି କରେ  ମଧ୍ୟମରୁ ଗୁରୁତର ଅକ୍ଷମତା ଥିବା ଲୋକଙ୍କ ମଧ୍ୟରୁ ୧୦୮ ନିୟୁତ ଲୋକ ସ୍ୱଳ୍ପ ଏବଂ ମଧ୍ୟମ ଆୟକାରୀ ଦେଶରେ ବାସ କରନ୍ତି। ପ୍ରାୟ ୬୫ ନିୟୁତ ଲୋକଙ୍କର ପିଲାଦିନରୁ ଶ୍ରବଣ ଶକ୍ତି ହରେଇବା ଆରମ୍ଭ ହୋଇଥାଏ  ଯେଉଁମାନେ ସାଙ୍କେତିକ ଭାଷା ବ୍ୟବହାର କରନ୍ତି ଏବଂ ବଧିର ସଂସ୍କୃତିର ସଦସ୍ୟ ଅଟନ୍ତି ଓ ସେମାନେ ନିଜକୁ ଅସୁସ୍ଥତା ଅପେକ୍ଷା ଭିନ୍ନତା ଦେଖାନ୍ତି  ବଧିର ସଂସ୍କୃତିର ଅଧିକାଂଶ ସଦସ୍ୟ ବଧିରତାକୁ ଆରୋଗ୍ୟ କରିବାର ପ୍ରୟାସକୁ ବିରୋଧ କରନ୍ତି ଏବଂ ଏହି ସମ୍ପ୍ରଦାୟର କିଛି ଲୋକ କୋକ୍ଲିୟର ପ୍ରତିରୋପଣକୁ ଚିନ୍ତା ସହିତ ଦେଖନ୍ତି କାରଣ ସେମାନଙ୍କର ସଂସ୍କୃତି ବିଲୋପ କରିବାର ସାମର୍ଥ୍ୟ ଅଛି  ସାଧାରଣଃ  'ଶ୍ରବଣହାନୀ' କୁ ଏକ ନକାରାତ୍ମକ ଭାବରେ ଦେଖାଯାଏ କାରଣ ଏହାଦ୍ୱାରା ଲୋକମାନେ ଯାହା କରିପାରିବେ ନାହିଁ ତାହା ଉପରେ ଗୁରୁତ୍ୱାରୋପ ହୁଏ
ବାସୁଦେବ ସାହୁ  (୧୯୩୪ - ୨୦୧୯) ଜଣେ ଓଡ଼ିଆ ଭ୍ରମଣ କାହାଣୀ ଲେଖକ, ସମ୍ଭକାର, ଅର୍ଥନୀତିଜ୍ଞ, ଅଧ୍ୟାପକ ତଥା ଆତ୍ମଜୀବନୀ ଲେଖକ ଥିଲେ  । ୨୦୦୬ ମସିହାରେ ତାଙ୍କୁ ତାଙ୍କ ରଚିତ ଭ୍ରମଣ କାହାଣୀ ଆମେରିକାରେ କିଛିଦିନ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ଜନ୍ମ, ପରିବାର ଓ ଶିକ୍ଷା ବାସୁଦେବ ସାହୁ ୧୯୩୪ ମସିହାରେ ଭଦ୍ରକ ଜିଲ୍ଲାର ଧୁଷୁରୀ ପଞ୍ଚାୟତ ଅଧିନସ୍ଥ ସାହସପୁର ଗ୍ରାମରେ ଜନ୍ମଗ୍ରହଣ କରିଥିଲେ । ସେ ଜଣେ ଶିକ୍ଷାବିତ୍ ଭାବରେ ଭଦ୍ରକ କଲେଜରୁ ଅଧ୍ୟାପନା ଆରମ୍ଭ କରିଥିଲେ । ଏହାପରେ ସେ ସମ୍ବଲପୁରର ଗଙ୍ଗାଧର ମେହେର କେଲଜରେ ଯୋଗ ଦେଇଥିଲେ ଏବଂ ଶେଷରେ କଟକର ରେଭେନ୍ସା ବିଶ୍ୱବିଦ୍ୟାଳୟରୁ ଅର୍ଥନୀତିର ପ୍ରଧ୍ୟାପକ ଭାବରେ ଅବସର ଗ୍ରହଣ କରିଥିଲେ ।
ଅଶ୍ୱତୀ ତିରୁନାଲ ଗୌରୀ ଲକ୍ଷ୍ମୀ ବାଈ  (ଜନ୍ମ 1945) ଭାରତୀୟ ରାଜ୍ୟ କେରଳର ପ୍ରାଚୀନ ଟ୍ରାଭାଙ୍କୋର ରାଜପରିବାରରେ ଜନ୍ମିତା ଜଣେ ମାଲାୟାଲାମ ଲେଖିକା  । ସେ ୧୦ଟି ପୁସ୍ତକ ରଚନା କରିଛନ୍ତି । . ସେ ଟ୍ରାଭାଙ୍କୋରର ଶେଷ ରାଜା ଚିଥିରା ତିରୁନାଲ ବଳରାମ ବର୍ମା ଓ ଉଥରାଦମ ତିରୁନାଲ ମାର୍ତ୍ତଣ୍ଡ ବର୍ମାଙ୍କ ସମ୍ପର୍କିତ ଭଉଣୀ ଥିଲେ । ଜନ୍ମ ଓ ଶିକ୍ଷା ଅଶ୍ୱତୀ ମହାରାଣୀ ଟ୍ରାଭାଙ୍କୋର ରାଜପରିବାରର କାର୍ତ୍ତିକ ତିରୁନାଲ ଲକ୍ଷ୍ମୀ ବାଈଙ୍କ ତୃତୀୟ କନ୍ୟା ଥିଲେ । ତାଙ୍କର ପୁତ୍ରକନ୍ୟାମାନେ ହେଲେ ଅଭିତ୍ତମ ତିରୁନାଲ ରାମ ବର୍ମା, ପୁନମ ତିରୁନାଲ ଗୌଡ଼ୀୟ ପାର୍ବତୀ ବାଈ ଓ ମୁଲାମ ତିରୁନାଲ ରାମ ବର୍ମା ଥିଲେ । ସେ ନିଜ ଗୃହରେ ଆଙ୍ଗ୍ଲୋ-ଇଣ୍ଡିଆନ ଶିକ୍ଷକଙ୍କଦ୍ୱାରା ଶିକ୍ଷାଲାଭ କରିଥିଲେ । ସ୍କୁଲଶିକ୍ଷା ପରେ ସେ ଥିରୁଅନନ୍ତପୁରମ କଲେଜରେ ଅର୍ଥନୀତିରେ ଡିଗ୍ରୀ ଲାଭକରିଥିଲେ । ବିବାହ ୧୯୬୩ ମସିହାରେ ୧୮ ବର୍ଷ ବୟଶରେ ସେ ବିବାହ କରିଥିଲେ । ତାଙ୍କ ସ୍ୱାମୀ ତିରୁଭଲ୍ଲ ରାଜପରିବାରର ବିଶାଖାମ ନଳ ସୁକୁମାରନ ରାଜା ରାଜ ବର୍ମାଙ୍କୁ ବିବାହ କରିଥିଲେ । ତାଙ୍କ ସ୍ୱାମୀଙ୍କର ୨୦୦୫ ମସିହାରେ ଏକ କାର ଦୁର୍ଘଟଣାରେ ଦେହାନ୍ତ ହେଇଥିଲା । ରଚନାବଳୀ ଅଶ୍ୱତୀ ଟ୍ରାଭାଙ୍କୋରରେ ମନ୍ଦିର, କେରଳର ମନ୍ଦିରମାନଙ୍କ କଳା ସ୍ଥାପତ୍ୟ, ଦୁଇଟି ଇଂରାଜୀ କବିତା ପୁସ୍ତକ, ଅନେକ ପ୍ରବନ୍ଧ ଓ ଭାରତୀୟ କଳା ଓ ସଂସ୍କୃତି ଉପରେ ଲେଖାମାନ ରଚନା କରିଛନ୍ତି । ତାଙ୍କ ଲେଖାଗୁଡ଼ିକ ବିଭିନ୍ନ ଜର୍ଣ୍ଣାଲ ଓ ପୁସ୍ତକ ଆକାରରେ ମୁଦ୍ରିତ ହୋଇଛି । ତାଙ୍କ ପୁସ୍ତକଗୁଡ଼ିକ ମାଲାୟାଲମ ଭାଷାରେ ମଧ୍ୟ ଅନୁଦିତ ହେଇଥିଲା । ତାଙ୍କର  "ଶ୍ରୀ ପଦ୍ମନାଭ ସ୍ୱାମୀ ମନ୍ଦିର"  ପୁସ୍ତକଟି ବହୁଳ ଆଦୃତ ହେଇଥିଲା ।
ବର୍ଗଭୀମ ମନ୍ଦିର ଏକ ହିନ୍ଦୁ ମନ୍ଦିର ଯାହା ପଶ୍ଚିମ ବଙ୍ଗର ପୂର୍ବ ମେଦିନୀପୁର ଜିଲ୍ଲାର ତାମାଲୁକ ସହରରେ ଅବସ୍ଥିତ । କୋଲକାତା ପ୍ରାୟ ୮୭. ୨ କିମି ଦୂରରେ ଓ ଖଡଗପୁରଠାରୁ ୮୫ କିମି ଦୂରରେ ଅଛି । ଏହା ଏନ ଏଚ-୬ ସଡ଼କ ପଥ ଓ ଦକ୍ଷିଣ ପୂର୍ବ ରେଳପଥ ସହିତ ସଂଯୁକ୍ତ ହୋଇଛି । ଇତିହାସ ଏହା ମଧ୍ୟ ଯୁଗର ଏକ ପୁରୁଣା କାଳୀ ମନ୍ଦିର ଯାହାକୁ ଭଞ୍ଜ ରାଜା ବଂଶର  (ମୟୁର) ଶାସକମାନେ ତିଆରି କରେଇଥିଲେ  ।ମହାଭାରତ ଅନୁସାରେ ଭୀମ ଏହି ସ୍ଥାନକୁ ଅଧିକାର କରିଥିଲେ । ଏହି ସ୍ଥାନରେ ଦେବୀ ସତୀଙ୍କର ବାମ ଗୋଇଠି ଭୂପତିତ ହୋଇଥିଲା ଓ ଏହା ୫୧ ଶକ୍ତି ପୀଠ ମଧ୍ୟରୁ ଗୋଟିଏର ମାନ୍ୟତା ପାଇଛି । ପଶ୍ଚିମ ବଙ୍ଗ ସରକାରଙ୍କ ତରଫରୁ ଏହାକୁ ଐତିହ୍ୟ ସ୍ଥାନ ଭାବରେ ଘୋଷଣା କରାଯାଇଛି । ପ୍ରଚଳିତ ମନ୍ଦିର ବହୁତ ପୁରାତନ ନୁହେଁ । ମଧ୍ୟ ଯୁଗରେ ଇସଲାମ ଅଧିକାର ପରେ ଏହାର ପୁନର୍ନିମାଣ ହୋଇଥିଲା । ପୁରାତନ ବେଙ୍ଗଲୀ ସାହିତ୍ୟରେ ଏହି ବିଷୟ ଅନେକ ଥର ଲେଖା ଯାଇଛି । ଏହି ମନ୍ଦିରଟି ବେଙ୍ଗଲୀ ହିନ୍ଦୁ ଓ ବୌଦ୍ଧ ସଂସ୍କୃତିର ଏକ ସମାହାର ଅଟେ । ସ୍ୱାଧୀନତା ଆନ୍ଦୋଳନ ସମୟରେ ଅନେକ ସ୍ୱାଧୀନତା ସଂଗ୍ରାମୀ ମେଦିନାପୁର ଇଲାକାରୁ ଆସି ଏହି ସ୍ଥାନରେ ସମବେତ ହୋଇ ଧର୍ମ ପଥରେ ସଶସ୍ତ୍ର ଆନ୍ଦୋଳନ କରି ମାତୃଭୂମିକୁ ସ୍ୱାଧୀନ କରିବାକୁ ଶପଥ ନେଇଥିଲେ । ଜଣାଶୁଣା ଖୁଦୀରାମ ବୋଷ ଏଠାକୁ ଆସି ପୂଜା କରୁଥିଲେ । ଉତ୍ସବ ଦୂର୍ଗା ପୂଜା, ପହେଲା ବୈଶାଖ ଓ କାଳୀ ପୂଜା ଏଠାରେ ପାଳନ କରାଯାଏ । ପ୍ରତ୍ୟହ ଏଠାରେ ଦେବୀ ବର୍ଗଭୀମଙ୍କ ନିମନ୍ତେ ଆମିଷ ପ୍ରସାଦ ତିଆରି ହୁଏ । ନିଶ୍ଚିତ ଭାବରେ ଶେଉଳ ମାଛ ରନ୍ଧା ହୋଇ ପ୍ରସାଦ ଚଢାଯାଏ । ବଳି ପ୍ରଥା ଉଠିଯାଇଥିଲେ ମଧ୍ୟ ବର୍ଷକୁ ଥରେ ବଳି ଦିଆଯାଏ । ସ୍ଥାପତ୍ୟ ବର୍ଗଭୀମ ମନ୍ଦିରରେ କଳିଙ୍ଗ ସ୍ଥାପତ୍ୟ ଶୈଳୀ ଦେଖିବାକୁ ମିଳେ । ଏହାର ତିଆରି ଶୈଳୀ ବାରିପଦାର ଶ୍ରୀହରି ବଳଦେବ ଜୀଉ   ମନ୍ଦିରର ସାଦୃଶ୍ୟ ରହିଛି ଯାହାକୁ ମୟୂରଭଞ୍ଜର ରାଜାମାନେ ତିଆରି କରେଇଥିଲେ । ଏହାର ଗର୍ଭଗୃହ ସହିତ ଝାଡ଼ଗ୍ରାମର   ରାମେଶ୍ୱର ମନ୍ଦିର ସହିତ ସାଦୃଶ୍ୟ ରହିଛି । କେମିତି ପହଞ୍ଚିବେ ରାଜପଥ ଓ ରେଲ ଶହ ତାମଲୁକ ସଂଯୁକ୍ତ ହୋଇଛି: ତାମଲୁକ   ମେଛେଦା, କୋଲାଘାଟ, କୋଲକାତା  ( ,) ତାମଲୁକ   ମେଛେଦା, କୋଲାଘାଟ, ପାଂଶକୁରା, ଖଡଗପୁର  ( , ) ତାମଲୁକ   ପାଂଶକୁରା ରେଳପଥ   ତାମଲୁକ - ହଳଦିଆ ରେଳପଥ  [: :
ମାନସ ରଞ୍ଜନ ମଲ୍ଲିକ  (୧୮ ଅପ୍ରେଲ ୧୯୫୫ - ୯ ଅକ୍ଟୋବର ୨୦୧୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୯୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ଉପ-ନିର୍ବାଚନରେ ସେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ପରବର୍ତ୍ତୀ ସମୟରେ ୨୦୦୦ ମସିହାରେ ହୋଇଥିବା ବିଧାନ ସଭା ନିର୍ବାଚନରେ ସ୍ୱାଧୀନ ପାର୍ଥୀ ଭାବରେ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ମାନସ ରଞ୍ଜନ ମଲ୍ଲିକ ୧୯୫୫ ମସିହାର ଅପ୍ରେଲ ମାସ ୧୮ ତାରିଖରେ ଭଦ୍ରକ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ହୃଦାନନ୍ଦ ମଲ୍ଲିକ । ମାନସଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ସେ ନିରୂପମା ମଲ୍ଲିକଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇଟି ପୁଅ ଓ ଗୋଟିଏ ଝିଅ ଅଛନ୍ତି । ମାନସଙ୍କର ବାପା ହୃଦାନନ୍ଦ ମଲ୍ଲିକ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ, ୬ଷ୍ଠ, ୭ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ତାଙ୍କ ଭାଇ ସଞ୍ଜୀବ ମଲ୍ଲିକ ମଧ୍ୟ ଜଣେ ରାଜନୀତିଜ୍ଞ, ଯିଏକି ୧୬ଶ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ମାନସ ରଞ୍ଜନ ସକାଳ ନାମକ ଏକ ଓଡ଼ିଆ ଦୈନିକ ଓଡ଼ିଆ ଖବରକାଗଜ ଏବଂ ମାସିକ ପତ୍ରିକାର ପ୍ରକାଶନ କରୁଥିଲେ । ରାଜନୈତିକ ଜୀବନ ମାନସ ରଞ୍ଜନ ତାଙ୍କ ପିତା ହୃଦାନନ୍ଦ ମଲ୍ଲିକଙ୍କର ମୃତ୍ୟୁ ପରେ ୧୯୯୦ ମସିହାରେ ହୋଇଥିବା ଉପ-ନିର୍ବାଚନରେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଜନତା ଦଳର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୦ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ୨୯ ଅପ୍ରେଲ ୧୯୯୦ରୁ ୧୯୯୫ ମସିହାରେ ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ । ଏହାପରେ ସେ ୨୦୦୦ ମସିହା ଓଡ଼ିଶା ବିଧାନ ସଭା ନିର୍ବାଚନରେ ସ୍ୱାଧୀନ ପ୍ରାର୍ଥୀ ଭାବରେ ପୁଣିଥରେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ମୃତ୍ୟୁ ମାନସ ରଞ୍ଜନ ୨୦୧୨ ମସିହାର ଅକ୍ଟୋବର ୯ ତାରିଖରେ ବୃକ୍‌କ ବିଫଳତା ଯୋଗୁଁ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୭ବର୍ଷ ବୟସ ହୋଇଥିଲା । ୨୭ ନଭେମ୍ବର ୨୦୧୨ରେ ତାଙ୍କ ପାଇଁ ଓଡ଼ିଶା ବିଧାନ ସଭା ଗୃହରେ ଶୋକ ପାଳନ କରାଯାଇଥିଲା ।
ହରପ୍ରସାଦ ଦାସ  (ଜନ୍ମ ୧୫ ଜାନୁଆରୀ ୧୯୪୬) ଜଣେ ଓଡ଼ିଆ ସାହିତ୍ୟିକ ଓ ପୂର୍ବତନ ଭାରତୀୟ ପ୍ରଶାସନିକ ଅଧିକାରୀ  । ସେ ୧୩ଟି କବିତା ଗ୍ରନ୍ଥ,ଚାରୋଟି ଗଦ୍ୟ, ତିନୋଟି ଅନୁବାଦ ଓ ଗୋଟିଏ କଳ୍ପ ଗଳ୍ପ ରଚନା କରିଛନ୍ତି । ବୃତ୍ତିଗତ ଜୀବନ ହରପ୍ରସାଦ ଦାସ ୧୯୬୮ ମସିହାରେ ଜଣେ  "ଭାରତୀୟ ପ୍ରଶାସନିକ ସେବା"  ଅଧିକାରୀ ଭାବରେ କାର୍ଯ୍ୟ ଆରମ୍ଭ କରିଥିଲେ । ଓଡ଼ିଶା, ପଶ୍ଚିମ ବଙ୍ଗ, ବିହାର, ମଧ୍ୟ ପ୍ରଦେଶ, ଜମ୍ମୁ ଓ କଶ୍ମୀର ଓ ଦିଲ୍ଲୀରେ କାର୍ଯ୍ୟକରି ସେ ଅବସର ଗ୍ରହଣ କରିସାରିଛନ୍ତି । କେନ୍ଦ୍ର ଶ୍ରମ ମନ୍ତ୍ରଣାଳୟରେ ସେ ସର୍ବାଧିକ ସମୟ କାମ କରିଥିଲେ । ସେ ଓଡ଼ିଶାର ଆକାଉଣ୍ଟ ଜେନେରାଲ ଓ ବିହାରର ପ୍ରମୁଖ ଆକାଉଣ୍ଟ ଜେନେରାଲ ଭାବରେ ତଥା ଜାତିସଂଘର ପରାମର୍ଶଦାତା ଓ ବିଶେଷଜ୍ଞ ଭାବରେ ମଧ୍ୟ କାର୍ଯ୍ୟ କରିଛନ୍ତି । ରଚନାବଳୀ ରବୀନ୍ଦ୍ରନାଥଙ୍କ ଠାକୁରଙ୍କ ଗୀତାଞ୍ଜଳି ଓ ଉମର ଖୟାମଙ୍କ ରୁବାୟତର ଓଡ଼ିଆ ଅନୁବାଦ କରିବା ସହ ଶ୍ରୀମଦ ଭାଗବତ ଗୀତାକୁ ସେ ଓଡ଼ିଆ ନବାକ୍ଷରୀ ଛନ୍ଦରେ ରଚନା କରିଛନ୍ତି ।
ପରମା ପୂଜାରୀ  (ଜନ୍ମ: ୧ ଜୁଲାଇ ୧୯୫୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ୧୯୮୦, ୧୯୮୫, ୧୯୯୫ ଓ ୨୦୦୦ ମସିହାରେ ଯଥାକ୍ରମେ ୮ମ, ୯ମ, ୧୧ଶ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରମା ଓଡ଼ିଶା ବିଧାନ ସଭାରେ ବିଭିନ୍ନ ମନ୍ତ୍ରୀମଣ୍ଡଳରେ କାର୍ଯ୍ୟ କରିଥିଲେ । ଜନ୍ମ, ପରିବାର ଓ ଶିକ୍ଷା ପରମା ପୂଜାରୀ ୧୯୫୪ ମସିହାର ଜୁଲାଇ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ବଳୀ ପୂଜାରୀ । ସେ ସପ୍ତମ ଶ୍ରେଣୀଯାଏଁ ପାଠ ପଢ଼ିଥିଲେ । ପରମା ବିବାହ ପରେ ଜଣେ କୃଷକ ଭାବରେ କାର୍ଯ୍ୟ କରିଥିଲେ । ରାଜନୈତିକ ଜୀବନ ପରମା ପୂଜାରୀ ଭାରତୀୟ ଜାତୀୟ କଂଗ୍ରେସର ଜଣେ ରାଜନୀତିଜ୍ଞ ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ପ୍ରଥମେ ୧୯୮୦ ମସିହାରେ ଉମରକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ପରବର୍ତ୍ତୀ ସମୟରେ ସେ ଆଉ ତିନିଥର ବିଧାନ ସଭାକୁ ନିର୍ବାଚିତ ହୋଇଥିଲେ । ପରମା ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ଉମରକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସ ଦଳର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ପରମା ୧୯୮୦ ମସିହାରୁ ୧୯୮୫ ମସିହା ଯାଏଁ ବିଧାୟିକା ଭାବରେ କାର୍ଯ୍ୟ କରିଥିଲେ । ଏହାପରେ ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ପରମା ପୁଣିଥରେ ଉମରକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ନିର୍ବାଚନ ଲଢ଼ି ବିଜୟୀ ହୋଇ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହେଲେ । ଏହି ବିଧାନ ସଭାରେ ସେ ୧୯୮୫ ମସିହାରୁ ୧୯୯୦ ମସିହାଯାଏଁ କାର୍ଯ୍ୟ କରିଥିଲେ । ଏହି ବିଧାନ ସଭାରେ ପରମା ହେମାନନ୍ଦ ବିଶ୍ୱାଳଙ୍କର ମନ୍ତ୍ରୀମଣ୍ଡଳରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ସେ ପ୍ରଥମେ ଜଣେ ଉପମନ୍ତ୍ରୀ ଭାବରେ ୧୯୮୬ ମସିହାରେ ହେମାନନ୍ଦଙ୍କର ମନ୍ତ୍ରୀମଣ୍ଡଳରେ ଯୋଗ ଦେଇଥିଲେ । ପରମା ଆଦିବାସୀ ଓ ହରିଜନ କଲ୍ୟାଣ ବିଭାଗର ଉପମନ୍ତ୍ରୀ ଭାବରେ ଯୋଗ ଦେଇଥିଲେ । ଏହି ବିଭାଗରେ ସେ ୨୨ ଜୁଲାଇ ୧୯୮୬ରୁ ୭ ଡିସେମ୍ବର ୧୯୮୯ ଯାଏଁ କାର୍ଯ୍ୟ କରିଥିଲେ । ପରେ ୭ ଡିସେମ୍ବର ୧୯୮୯ରୁ ୩ ମାର୍ଚ୍ଚ ୧୯୯୦ ଯାଏଁ ସେ ସ୍ୱାସ୍ଥ୍ୟ ଓ ପରିବାର କଲ୍ୟାଣ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଏହାର ପରବର୍ତ୍ତୀ ନିର୍ବାଚନ ପରମା ପୂଜାରୀ ପରାଜିତ ହୋଇଥିଲେ ଏବଂ ୧୯୯୫ ଓଡ଼ିଶା ବିଧାନ ସଭା ନିର୍ବାଚନରେ ପୁଣିଥରେ ସେ ଉମରକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଓଡ଼ିଶା ବିଧାନ ସଭାର ୧୧ଶ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ଜାନକୀ ବଲ୍ଲବ ପଟ୍ଟନାୟକଙ୍କର ମନ୍ତ୍ରୀମଣ୍ଡଳ ଭଙ୍ଗ ହେବାପରେ ଗିରିଧର ଗମାଙ୍ଗଙ୍କ ମନ୍ତ୍ରୀମଣ୍ଡଳରେ ପରମା ମନ୍ତ୍ରୀ ହୋଇଥିଲେ । ସେ ଏକାସାଙ୍ଗରେ ଦୁଇଟି ବିଭାଗର ମନ୍ତ୍ରୀ ପଦରେ ଥିଲେ । ପରମା ୨୪ ଫେବୃଆରୀ ୧୯୯୯ରୁ ୬ ଡିସେମ୍ବର ୧୯୯୯ ଯାଏଁ ଗିରିଧର ଗମାଙ୍ଗଙ୍କର ମନ୍ତ୍ରୀମଣ୍ଡଳ ଭଙ୍ଗ ହେବାଯାଏଁ ରାଜ୍ୟ ପଞ୍ଚାୟତିରାଜ ବିଭାଗ ଓ ରାଜ୍ୟ ଗ୍ରାମୀଣ ଉନ୍ନୟନ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଏହାପରେ ହେମାନନ୍ଦ ବିଶ୍ୱାଳଙ୍କର ମନ୍ତ୍ରୀ ମଣ୍ଡଳରେ ପରମା ହରିଜନ, ଆଦିବାସୀ, ସଂଖ୍ୟା ଲଘୁ ସମ୍ପ୍ରଦାୟ ଓ ପଛୁଆ ବର୍ଗ ଲୋକଙ୍କ କଲ୍ୟାଣ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ସେ ଏହି ବିଭାଗରେ ୧୦ ଡିସେମ୍ବର ୧୯୯୯ରୁ ୫ ମାର୍ଚ୍ଚ ୨୦୦୦ ମସିହାଯାଏଁ କାର୍ଯ୍ୟ କରିଥିଲେ । ଏହାପରେ ପରମା ୨୦୦୦ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ଚତୁର୍ଥର ପାଇଁ ଉମରକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ରାଧିକା ଚୌଧୁରୀ ଜଣେ ଭାରତୀୟ ଅଭିନେତ୍ରୀ, ଯିଏକି ତେଲୁଗୁ, ତାମିଲ ଏବଂ ହିନ୍ଦୀ ଚଳଚ୍ଚିତ୍ରରେ ଅଭିନୟ କରିଛନ୍ତି । ୨୦୧୦ରେ ସେ ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ତାଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଯୁକ୍ତରାଷ୍ଟ୍ର ଆମେରିକାରେ ପୁରସ୍କୃତ ହୋଇଥିଲା । ଅଭିନୟ ଜୀବନ ରଧିକା ପୁଣେ ବିଶ୍ୱବିଦ୍ୟାଳୟରୁ ଗଣଯୋଗାଯୋଗରେ ସ୍ନାତକତ୍ତୋର ହାସଲ କରିଥିଲେ । ସେ ପାଖାପାଖି ୩୦ଟି ହିନ୍ଦୀ, ତେଲୁଗୁ ଏବଂ ତାମିଲ ଚଳଚ୍ଚିତ୍ରରେ ଅଭିନୟ କରିଛନ୍ତି । ଏହି ସବୁ ଚଳଚ୍ଚିତ୍ର ମଧ୍ୟରେ ତେରେ ନାମ୍ ଏବଂ ଖୁସିରେ ତାଙ୍କର ଅଭିନୟକୁ ସମୀକ୍ଷକମାନେ ପସନ୍ଦ କରିଥିଲେ । ୨୦୧୦ରେ ରାଧିକା ଜଣେ ନିର୍ଦ୍ଦଶିକା ଭାବରେ ଲସ୍ ଆଞ୍ଜେଲସ୍‌ର କାହାଣୀ ଉପରେ ପର୍ଯ୍ୟବସିତ ଚଳଚ୍ଚିତ୍ର ଅରେଞ୍ଜ ବ୍ଲୋଜମ୍‌ ନିର୍ମାଣ କରିଥିଲେ । ଏହି ଚଳଚ୍ଚିତ୍ରଟି ଯୁକ୍ତରାଷ୍ଟ୍ର ଆମେରିକାଦ୍ୱାରା ପୁରସ୍କୃତ ହୋଇଥିଲା । ଏହି ଚଳଚ୍ଚିତ୍ରଟି ଜଣେ ଏକାକିନୀ ମାଆ ଉପରେ ଆଧାରିତ ।
ରାମ ପ୍ରସାଦ ସିଂହ  (୧୯୦୪-୧୯୮୫) ଜଣେ ଓଡ଼ିଆ ସାହିତ୍ୟିକ ଥିଲେ  । ସେ ଉଭୟ ଗଳ୍ପ ଓ ଉପନ୍ୟାସ ଲେଖୁଥିଲେ । ତାଙ୍କ ରଚନା ମୁଖ୍ୟତଃ ମାର୍କସବାଦୀ ଚିନ୍ତାଧାରାର ଥିଲା । ଶୋଷକର ଶୋଷିତ ଗୋଷ୍ଠୀଉପରେ ଅତ୍ୟାଚାର ଓ ଶୋଷିତର ଦୁଃଖ ତାଙ୍କ ରଚନାରେ ଶୋଭା ପାଉଥିଲା । ୧୯୩୦ ମସିହାରୁ ଲେଖାଲେଖି ଆରମ୍ଭ କରି, ସେ ୫୦ ବର୍ଷ ଧରି ଓଡ଼ିଆ ସାହିତ୍ୟ ସେବା କରିଥିଲେ । ସେ ପ୍ରାୟ ୨୦ଟି ପୁସ୍ତକ ରଚନା କରିଥିଲେ । ରାମ ପ୍ରସାଦ ବାମପନ୍ଥୀ ବିପ୍ଲବୀ ଥିଲେ ଓ ୧୯୩୦ ଦଶକର  "ସିଭିଲ ଡିସଓବିଡିଏନ୍ସ ମୁଭମେଣ୍ଟ" ରେ ଅଂଶଗ୍ରହଣ କରି ହଜାରିବାଗ ଜେଲରେ କାରାବରଣ କରିଥିଲେ । ସେ ସମୟର ଓଡ଼ିଆ ସାହିତ୍ୟରେ ଭକ୍ତିବାଦର ପ୍ରାବଲ୍ୟ ଥିଲା । ରାମ ପ୍ରସାଦଙ୍କ ମତ ଥିଲା,  "ସାହିତ୍ୟ ଭକ୍ତିବାଦରୁ ବାହାରି ଲୋକାଭିମୁଖୀ ହେବା ଓ ଲୋକଙ୍କ ସମସ୍ୟାକୁ କହିବା ଉଚିତ ।" ସାହିତ୍ୟ ଧନୀ, ଜମିଦାର ଓ ରାଜାଙ୍କ କବଳରୁ ମୁକ୍ତ ହୋଇ ସାଧାରଣ ଜନତାଙ୍କର ହେବା ଉଚିତ ବୋଲି ସେ କହିଥିଲେ ।
କାକୋଲାତ ଜଳପ୍ରପାତ ଭାରତୀୟ ରାଜ୍ୟ ବିହାରର ନବାଦା ଜିଲ୍ଲାରେ ଅବସ୍ଥିତ । ଅବସ୍ଥିତି ଏହା ଏକ ପ୍ରାକୃତିକ ଅତୀବ ସୁନ୍ଦର ଜଳପ୍ରପାତ । କାକୋଲାତ ପର୍ବତ ବିହାର ଓ ଝାଡ଼ଖଣ୍ଡ ସୀମାରେ ଅବସ୍ଥିତ ଓ ଏହା ମୱାଡାଠାରୁ 33 କିଲୋମିଟର ଦୁରବର୍ତୀ । ବିହାର ଓ ଭାରତର ଅନନ୍ୟ ପ୍ରାନ୍ତର ବହୁ ସଂଖ୍ୟାରେ ପର୍ଯ୍ୟଟକ ଏଠାକୁ ପ୍ରତିବର୍ଷ ଆସିଥାନ୍ତି । 150ରୁ 160 ଫୁଟ ଉପରୁ ଜଳ ପାଟଣା ହୋଇ ଜଳପ୍ରପାତ ଘଞ୍ଚ ଅରଣ୍ୟ ମଧ୍ୟ ଦେଇ ପ୍ରବାହିତ ହେଇଥାଏ । ଏଠାରେ ପ୍ରକୃତିକ ଭାବରେ ଏକ ଜଳାଶୟ ସୃଷ୍ଟି ହୋଇଛି । କିମ୍ବଦନ୍ତୀ ଅନୁସାରେ ତ୍ରେତା ଯୁଗରେ ଜଣେ ରାଜା ଅଭିଶାପ ପାଇ ଏକ ସରପ ଭାବରେ ଏଠାରେ ରହିଥିଲେ । ଏହି ସ୍ଥଳକୁ ପାଣ୍ଡବମାନେ ତାଙ୍କର ବନବାସ କାଳରେ ଆଗମନ କରିଥିଲେ । ପାଣ୍ଡବମାନଙ୍କ ଆଶୀର୍ବାଦରୁ ରାଜା ସର୍ପ ବେଶରୁ ମୁକ୍ତି ପାଇଥିଲେ । କଥିତ ଅଛି ଏଠାରେ ଯିଏ ସ୍ନାନ କରିବା ସେ ପୁନର୍ଜନ୍ମରେ ସରପ ଭାବରେ ଜନ୍ମ ହେବ ନାହି ।
ଗିଲବର୍ଟ ସିଣ୍ଡ୍ରୋମ ବା ଜିଏସ    '   ଏକ ସାମାନ୍ୟ ଯକୃତ ରୋଗ   ଯେଉଁଥିରେ ଯକୃତରୁ   ବିଲିରୁବିନ   ସଠିକ ଭାବରେ ବିକଶିତ ହୁଏନି । ଅନେକ ଲୋକଙ୍କର କୌଣସି ଲକ୍ଷଣ ଦେଖାଯାଏନାହିଁ । ବେଳେ ବେଳେ ସାମାନ୍ୟ ଚର୍ମ ଓ ଆଖିର ଧଳା ଅଂଶ ହଳଦିଆ   ଦେଖାଯାଏ । ଥକ୍କାଣ, ଦୁର୍ବଳତା ଓ ଉଦର ଯନ୍ତ୍ରଣା ଦେଖାଯାଇପାରେ । ଗିଲବର୍ଟ ସିଣ୍ଡ୍ରୋମରେ ୟୁଜିଟି୧ଏ୧  ( 1 1 ) ଜିନର ମ୍ୟୁଟେସନ   ହେବା ଫଳରେ ବିଲିରୁନିବିନ ଯୁରିଡିନ ଡାଇଫସଫେଟ ଗ୍ଲୂରୋନୋସିଲଟ୍ରନ୍ସଫରେଜ   ଏଞ୍ଜାଇମର କ୍ରିୟାଶୀଳତା କମିଯାଏ  । ସାଧାରଣତଃ ଏହା ଅଟୋସୋମାଲ ରିସିସିଭ   ପାଟର୍ଣ୍ଣରେ ଇନହେରିଟ ହୁଏ, କିନ୍ତୁ ମ୍ୟୁଟେସନ ଅନୁଯାୟୀ ବେଳେବେଳେ ଅଟୋସୋମାଲ ଡୋମିନାଣ୍ଟ   ହୋଇଯାଏ । ବ୍ୟାୟାମ, ଋତୁସ୍ରାବ ଓ ନ ଖାଇଲେ ଏହି ରୋଗ ଟ୍ରିଗର ହୋଇପାରେ । ଯକୃତ ସମସ୍ୟା   ଓ ଲୋହିତ ରକ୍ତ କଣିକା ଭାଙ୍ଗିବା   ନଥାଇ ରକ୍ତରେ ଅନ‌କଞ୍ଜୁଗେଟେଡ ବିଲିରୁବିନ   ସ୍ତର ଅଧିକ ମିଳିଲେ ଏହି ରୋଗ ନିର୍ଣ୍ଣୟ କରାଯାଏ । ସାଧାରଣତଃ ଏହାର କୌଣସି ଚିକିତ୍ସା ଆବଶ୍ୟକ ହୁଏନାହିଁ । ଉଲ୍ଲେଖନୀୟ କାମଳ ଥିଲେ ଫିନୋବାର୍ବିଟାଲ   ଦିଆଯାଏ । ଯୁକ୍ତରାଷ୍ଟ୍ର ଆମେରିକାରେ ଏହି ରୋଗଦ୍ୱାରା ପ୍ରାୟ ୫% ଲୋକ ଆକ୍ରାନ୍ତ ହୁଅନ୍ତି । ମହିଳାଙ୍କ ଅପେକ୍ଷା ପୁରୁଷମାନଙ୍କର କ୍ଷେତ୍ରରେ ଅଧିକ ରୋଗ ନିର୍ଣ୍ଣୟ ହୁଏ । ଶୈଶବ ଶେଷ ଆଡ଼କୁ ବା ଯୁବାବସ୍ଥା ପ୍ରାରମ୍ଭରେ ଏହା ଲକ୍ଷ କରାଯାଏ । ସନ ୧୯୦୧ରେ ଅଗସ୍ଟ ଇନ ନିକୋଲାସ ଗିଲବର୍ଟ   ଏହି ରୋଗର ବର୍ଣ୍ଣନା ପ୍ରଥମେ କରିଥିଲେ ।
ଟ୍ରାମାଟେନିବ, ଏକ ବେପାର ନାମ ମେକିନିଷ୍ଟ, ହେଉଛି ଏକ ଔଷଧ ଯାହା କିଛି ପ୍ରକାରର ମେଲାନୋମା, ଅଣ-ଛୋଟ କୋଷ ଫୁସଫୁସ କର୍କଟ ଏବଂ ଆନାପ୍ଲାଷ୍ଟିକ ଥାଇରଏଡ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ବିଆରଏଏଫ ଭି୬୦୦ଇ  ( 600 ) ମ୍ୟୁଟେସନ୍ ଯୋଗୁ ହେଉଥିବା କର୍କଟ ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ, ତରଳ ଝାଡ଼ା, ଥକାପଣ, ଫୁଲା, ବାନ୍ତି, ଏବଂ ଜ୍ୱର ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନୂତନ ଧରଣର କର୍କଟ, ରକ୍ତସ୍ରାବ, କୋଲାଇଟିସ୍, ରକ୍ତ ଜମାଟ ବାନ୍ଧିବା ଏବଂ ହୃଦ୍‌ପାତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଏମଇକେ   ପ୍ରତିବନ୍ଧକ ଏବଂ ଉଭୟ ଏମଇକେ୧  ( 1) ଏବଂ ଏମଇକେ୨  ( 2)କୁ ଅବରୋଧ କରି କାର୍ଯ୍ୟକ୍ଷମ ହୁଏ  । ୨୦୧୩ରେ ଯୁକ୍ତରାଷ୍ଟ୍ରରେ ଏବଂ ୨୦୧୪ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟ୍ରାମାଟେନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏକ ମାସର ଔଷଧ ଖର୍ଚ୍ଚ ୨୦୨୧ ସୁଦ୍ଧା ପ୍ରାୟ ୪,୮୦୦ ଖର୍ଚ୍ଚ କରିଥାଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୩,୨୦୦ ଡଲାର ଅଟେ ।
ନିକୋଲାଇ ବଇକଭ  ( : ) ହେଉଛନ୍ତି ଜଣେ ସମସାମୟିକ ବୁଲଗାରୀୟ ଲେଖକ ଏବଂ ହଙ୍ଗେରୀୟ ଅନୁବାଦକ  । ସେ ୧୯୬୮ ମସିହାର ଜାନୁଆରୀ ମାସ ୨୬ ତାରିଖ ଦିନ ବୁଲ୍‌ଗାରିଆର ବିଦିନ୍‌ଠାରେ ଜନ୍ମଗ୍ରହଣ କରିଥିଲେ । ୧୯୮୫ ମସିହାରେ ସେ ବିଦିନ୍‌ର ମାଥେମେଟିକାଲ୍ ହାଇ ସ୍କୁଲ୍‌ରୁ ସ୍ନାତକ କରିବାପରେ ସୋଫିଆ ବିଶ୍ୱବିଦ୍ୟାଳୟରେ କମ୍ପ୍ୟୁଟର ସାଇନ୍ସରେ ପାଠ ପଢ଼ିଥିଲେ । ଏହାପରେ ସେ ଡେବ୍ରେକେନ୍ ବିଶ୍ୱବିଦ୍ୟାଳୟରୁ ୧୯୯୪ରେ ହଙ୍ଗେରୀୟ ଦର୍ଶନ ଶାସ୍ତ୍ରରେ ସ୍ନାତକ କରିଥିଲେ । ୧୯୯୮ ମସିହାରୁ ୨୦୦୫ ମସିହାଯାଏଁ ସେ ସୋଫିଆ ବିଶ୍ୱବିଦ୍ୟାଳୟରେ ହଙ୍ଗେରୀୟ ଭାଷା ଏବଂ ସାହିତ୍ୟ ପଢ଼ାଉଥିଲେ । ରଚନାବଳୀ ମେଟାଫିଜିକ୍ସ  (ଫ୍ରି ପୋଏଟିକ୍ ସୋସାଇଟି, ସୋଫିଆ, ୨୦୦୦) ପୋଏମ୍‌ସ୍ ଉଇଥ୍ ବାଇଓଗ୍ରାଫି  ଜନେତ୍ ୪୫, ପ୍ଲୋବ୍‌ଡିଭ୍, ୨୦୦୩  ଡିକ୍ଲାର୍‌ଡ୍ ଇନ୍ ଲଭ୍  (ହ୍ୟାଣ୍ଡମେଡ୍, ସୋଫିଆ, ୨୦୦୫) ଲେଟର୍‌ସ୍ ଟୁ ପେଟାର୍  ଜନେତ ୪୫, ପ୍ଲୋବ୍‌ଡିଭ୍, ୨୦୦୬  ଦ ବୁକ୍ ଅପ୍ ଲାଇଫ୍  (ସିଏଲା, ସୋଫିଆ, ୨୦୧୦) ଅନୁବାଦ ପିଟର ଇଷ୍ଟରହାଜି,  "ଦ ଗ୍ଲାନ୍ସ ଅଫ୍ କାଉଣ୍ଟନେସ୍ ହାଁ ହାଁ ଫେରେନ୍ସ ସିଜି, କିରେଗୋଟର୍ ‌ନି ସିଜିଲାର୍ଡ଼ ବୋର୍ବେଲେ, ଆମି ହେଲ୍‌ୟେତ୍ ପିଟର ନାଦାସ୍, ଓନ ଡେଥ୍ ଇମ୍‌ରେ କେର୍ଟସେଜ୍, ଦ ଇଉନିଅନ୍ ଜାକ୍ ଇଷଟାବନ୍ ଓର୍‌କେନି ନିକୋଲାଇ ମିକ୍‌ଲୋସ୍ ମେସ୍‌ଜୋଲେଙ୍କ ରଚିତ ଗଳ୍ପ ପୁସ୍ତକ ମଧ୍ୟରୁ କିଛିର ଅନୁବାଦ କରିଥିଲେ, ଯାହାକି ୨୦୦୩ ମସିହାରେ ବୁଲ୍‌ଗାରିଆରେ ପ୍ରକାଶ ପାଇଥିଲା । ସେ ଅଣ୍ଡାସ୍ ଗେରବିଚ୍, ନାନ୍ଦୋର ଜିଆନ୍, ଗାବୋର ନିମେଥ, ଲାସ୍‌ଜ୍ଲୋ ଗରସ୍‌ଜି ଆଦି ଲେଖକଙ୍କର ବିଭିନ୍ ପୁସ୍ତକମାନ ଅନୁବାଦ କରିଛନ୍ତି ।
ନାରାୟଣ ଘଡ଼େଇଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ଚଳଚ୍ଚିତ୍ର ମନେ ରହିବ ଏ ପ୍ରେମ କାହାଣୀ ୨୦୧୧ ମସିହାରେ ମୁକ୍ତିଲାଭ କରିଥିଲା ।
ଚଞ୍ଚୂରୀ ପକ୍ଷୀ   ହେଉଛି କ୍ରାନ୍ତୀୟ ଏସିଆରେ ମିଳୁଥିବା ଏକ ଗୀତବୋଲା ପକ୍ଷୀ । ପତ୍ରକୁ ସିଲାଇ କରି ତିଆରି ହୋଇଥିବା ବସା ପାଇଁ ଏହା ଲୋକପ୍ରିୟ ଏବଂ ଏହା ରୁଡ଼ୟାର୍ଡ କିପଲିଙ୍ଗଙ୍କଦ୍ୱାରା ରଚିତ ଜଙ୍ଗଲ ବୁକରେ ଦର୍ଜୀ ଭାବେ ଅମର ହୋଇ ରହିଛି । ଏହା ସହରୀ ବଗିଚାଗୁଡ଼ିକରେ ଏକ ସାଧାରଣ ବାସିନ୍ଦା । ଲାଜକୁଳା ହୋଇଥିଲେ ହେଁ ଏହି ପକ୍ଷୀ ଯାହା ସାଧାରଣତଃ ଗଛଗହଳରେ ଲୁଚି ରହିଥାଏ । ସେମାନଙ୍କର ଉଚ୍ଚ ସ୍ୱର ପରିଚିତ ଏବଂ ସେମାନଙ୍କର ଉପସ୍ଥିତି ଜଣାଇଦିଏ । ଏକ ଲମ୍ବା ସରଳ ଲାଞ୍ଜ, ସବୁଜ ରଙ୍ଗର ଉପର ଶରୀରର ଲାଞ୍ଜଗୁଚ୍ଛ ଏବଂ କଳଙ୍କି ରଙ୍ଗର କପାଳ ତଥା ମୁକୁଟ ଥାଇ ଚଞ୍ଚୂରୀ ସ୍ୱତନ୍ତ୍ର ଦିଶେ । ଏହି ପାସେରିନ ପକ୍ଷୀ ସାଧାରଣତଃ ଖୋଲା ଚାଷଜମି, ବୁଦା, ଜଙ୍ଗଲ ସୀମା ଏବଂ ବଗିଚାରେ ରହିଥାନ୍ତି । ଚଞ୍ଚୂରୀମାନେ ସେମାନଙ୍କର ବସା ନିର୍ମାଣ ପଦ୍ଧତିରୁ ସେମାନଙ୍କର ନାମ  "ଟେଲରବାର୍ଡ଼"  ପାଇଛନ୍ତି । ଏକ ବଡ଼ ପତ୍ରର ଧାରଗୁଡିକ ବିଦ୍ଧ ହୋଇ ଉଦ୍ଭିଦ ତନ୍ତୁ କିମ୍ବା ବୁଢ଼ିଆଣୀ ରେଶମ ସହିତ ଏକତ୍ର ସିଲେଇ କରି ଏକ ଦୋଳି ତିଆରି କରାଯାଏ ଓ ସେଥିରେ ପ୍ରକୃତ ବସାଟି ତିଆରି କରାଯାଏ ।
ଡୋଫେଟିଲାଇଡ, ଏକ ବେପାର ନାମ ଟିକୋସିନ, ହେଉଛି ଏକ ଔଷଧ ଯାହା ଆଟ୍ରିଆଲ ଫିବ୍ରିଲେସନ କିମ୍ବା ଆଟ୍ରିଆଲ୍ ଫ୍ଲଟର୍ ଥିବା ଲୋକଙ୍କୁ ସାଇନସ ରିଦ୍ମରେ ରଖିବା ପାଇଁ ବ୍ୟବହୃତ ହୁଏ । ଏହା କେବଳ ସେହିମାନଙ୍କୁ ଦିଆଯାଏ ଯେଉଁମାନେ ଏକ ସପ୍ତାହରୁ ଅଧିକ ସମୟ ଧରି ଏକ ଅସ୍ୱାଭାବିକ ରିଦ୍ମ ବା ତାଳରେ ଥିଲେ ଏବଂ ଗୁରୁତ୍ୱପୂର୍ଣ୍ଣ ଲକ୍ଷଣ ଥିଲା । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଛାତି ଯନ୍ତ୍ରଣା ଏବଂ ମୁଣ୍ଡ ବୁଲାଇବା ଅନ୍ତର୍ଭୁକ୍ତ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଲଙ୍ଗ କ୍ୟୁଟି ବିସ୍ତାର ଏବଂ ମୃତ୍ୟୁର ଆଶଙ୍କା ଥାଇପାରେ । ବୃକ୍‌କ ଜନିତ ସମସ୍ୟା ଥିବା ଲୋକଙ୍କଠାରେ ଏହା ବ୍ୟବହାର କରାଯିବା ଉଚିତ ନୁହେଁ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକତୃତୀୟ ଶ୍ରେଣୀର ଆଣ୍ଟିଆରିଥମିକ ଔଷଧ। ୧୯୯୯ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡୋଫେଟିଲାଇଡ ଅନୁମୋଦିତ ହୋଇଥିଲା ୧୯୯୯ରେ ୟୁରୋପରେ ଏହା ଅନୁମୋଦିତ ହୋଇଥିବାବେଳେ ୨୦୦୪ରେ ଏହାକୁ ପ୍ରତ୍ୟାହାର କରି ନିଆଯାଇଥିଲା । ଯୁକ୍ତରାଷ୍ଟ୍ରରେ ଏହା ନିମନ୍ତେ ମାସକୁ ପ୍ରାୟ ୨୫ ଡଲାର ଖର୍ଚ୍ଚ ହୋଇଥାଏ ।
ପ୍ରମୋଦ ଭଗତ  (ଜନ୍ମ: ୪ ଜୁନ ୧୯୮୮), ପଦ୍ମଶ୍ରୀ ଏବଂ ଅର୍ଜୁନ ପୁରସ୍କାର ସମ୍ମାନିତ ଜଣେ ଓଡ଼ିଆ ପାରା-ବ୍ୟାଡମିଣ୍ଟନ ଖେଳାଳି  । ଜଣେ ଭିନ୍ନକ୍ଷମ କ୍ରୀଡ଼ାବିତ ଭାବରେ ଅର୍ଜୁନ ପୁରସ୍କାର ଲାଭ କରିବାରେ ସେ ପ୍ରଥମ ଓଡ଼ିଆ ଖେଳାଳି । ୨୦୨୦ ଟୋକିଓ ପାରା-ଅଲିମ୍ପିକ୍ସର ଏକଳ ପ୍ରତିଯୋଗିତାରେ ସେ ସ୍ୱର୍ଣ୍ଣପଦକ ହାସଲ କରିଥିଲେ । ପ୍ରାରମ୍ଭିକ ଜୀବନ ୪ ଜୁନ ୧୯୮୮ ମସିହାରେ ଜନ୍ମିତ ପ୍ରମୋଦ ଚାରି ବର୍ଷ ବୟସରୁ ପୋଲିଓ ରୋଗରେ ଆକ୍ରାନ୍ତ ହୋଇଥିଲେ । ନିଜ ପାଖ ଗଳିରେ ସାଙ୍ଗମାନଙ୍କୁ ଖେଳିବାର ଦେଖି ସେ ୨୦୦୨ ମସିହାରୁ  (୧୪ ବର୍ଷରୁ) ବ୍ୟାଡମିଣ୍ଟନ ଖେଳିବା ଆରମ୍ଭ କରିଥିଲେ  । ଏକ ଘନିଷ୍ଠ ବନ୍ଧୁଙ୍କ ଘରର ଛାତ ଉପରେ ସେ ବ୍ୟାଡମିଣ୍ଟନ ଖେଳିବା ଅଭ୍ୟାସ କରୁଥିଲେ । ସକ୍ଷମ ବ୍ୟକ୍ତିମାନଙ୍କୁ ଖେଳି ହରାଇବାପରେ ସେ ୨୦୦୬ ମସିହାରେ ପ୍ରତିଯୋଗିତାମୂଳକ ପାରା-ବ୍ୟାଡମିଣ୍ଟନରେ ଖେଳିବା ଆରମ୍ଭ କରିଥିଲେ । କ୍ରୀଡ଼ା ଜୀବନ ସକ୍ଷମ ଖେଳାଳିମାନଙ୍କ ସହିତ ଖେଳି ସେ ଜିଲ୍ଲା-ସ୍ତରୀୟ ଚାମ୍ପିୟନ ହୋଇଥିଲେ । ଏହାପରେ ସେ ପାରା-ବ୍ୟାଡମିଣ୍ଟନରେ ଖେଳିବା ଆରମ୍ଭ କରିଥିଲେ । ସେ ଅନେକ ଜାତୀୟ ସ୍ତରୀୟ ପଦକ ଜିତିଥିଲେ । ୨୦୧୯ ମସିହା ଅଗଷ୍ଟ ମାସ ୧୭ ତାରିଖରେ ସେ ୨୦୧୯ ମସିହାରେ ଅର୍ଜୁନ ପୁରସ୍କାର ପାଇବେ ବୋଲି ଭାରତ ସରକାରଙ୍କ ତରଫରୁ ଘୋଷଣା କରାଯାଇଥିଲା । ସେ ଅର୍ଜୁନ ପୁରସ୍କାର ପାଇବାରେ ଓଡ଼ିଶାର ଅଷ୍ଟମ ଖେଳାଳି ହୋଇଥିଲେ । ଅଗଷ୍ଟ ମାସ ୨୦୨୦ ମସିହାରେ ଟୋକିଓଠାରେ ଅନୁଷ୍ଟିତ ହେବାକୁ ଯାଉଥିବା ପାରା-ଅଲମ୍ପିକ୍ସରେ ସ୍ୱର୍ଣ୍ଣ ପଦକ ଜିତିବା ପ୍ରମୋଦଙ୍କର ସ୍ୱପ୍ନ ଥିଲା ଓ ୨୦୨୧ ସେପ୍ଟେମ୍ବର ୪ ତାରିଖରେ ବ୍ରିଟେନର ଡାନିଏଲ ବେଥେଲଙ୍କୁ ୨୧-୧୪ ଓ ୨୧-୧୭ ସ୍କୋର ସହିତ ପରାସ୍ତ କରି ସେ ଅଲିମ୍ପିକ ସ୍ୱର୍ଣ୍ଣ ପଦକ ହାସଲ କରି ନିଜ ସ୍ୱପ୍ନପୁରଣ କରି ପାରିଥିଲେ । ବିଶ୍ବ ବ୍ୟାଡ୍‌ମିଣ୍ଟନ୍‌ ମହାସଂଘ  ବିଡବ୍ଲ୍ୟୁଏଫ୍‌ ର  ଆଣ୍ଟି ଡୋପିଂ ଅବସ୍ଥିତି  ନିୟମ ପାଳନରେ ବିଫଳ ହେବାରୁ ପ୍ରମୋଦଙ୍କୁ ୨୦୨୪ ମସିହା ଅଗଷ୍ଟ ମାସରେ ୧୮ ମାସ ପାଇଁ ନିଲମ୍ବନ କରାଯାଇଥିଲା । ଏହି ନିଲମ୍ବନର ଅବଧି ୨୦୨୫ ସେପ୍ଟେମ୍ବର ୧ ତାରିଖ ପର୍ଯ୍ୟନ୍ତ । କୃତିତ୍ୱ ପ୍ରମୋଦ ଜାତୀୟ ସ୍ତରରେ ୩୦ଟି ସ୍ୱର୍ଣ୍ଣ ୧୪ଟି ରୌପ୍ୟ ଓ ଦୁଇଟି କାଂସ୍ୟ ପଦକ ଜିତିଥିବାବେଳେ ୨୦୧୯ ଅଗଷ୍ଟ ମାସ ସୁଧା ଅନ୍ତର୍ଜାତୀୟ ସ୍ତରରେ ୧୮ ସ୍ୱର୍ଣ୍ଣ , ୭ ରୌପ୍ୟ ଓ ୧୩ କାଂସ୍ୟ ପଦକ ଜିତିସାରିଲେଣି । କେବଳ ୨୦୧୯ରେ ସେ ୧୦ ସ୍ୱର୍ଣ୍ଣ ଏବଂ ଦୁଇଟି ରୌପ୍ୟ ଓ ଦୁଇଟି କାଂସ୍ୟ ପଦକ ଜିତି ସାରିଛନ୍ତି । ‌ପାରା-ବ୍ୟାଡମିଣ୍ଟନର ଏସ୍‌ଏଲ-ଥ୍ରୀ  ( -3) ବର୍ଗରେ ପ୍ରମୋଦ, ୨୦୧୯ ଅଗଷ୍ଟ ମାସର ସମସାମୟିକରେ ବିଶ୍ୱର ଏକ ନମ୍ବର ଖେଳାଳି ଥିଲେ  । ପ୍ରମୋଦ କେତେକ ଉଲ୍ଲେଖନୀୟ ପ୍ରତିଯୋଗିତାରେ ଜିତିଥିବା ପଦକ: ୨୦୧୯ ମସିହାରେ ସେ ଅଗଷ୍ଟ ମାସ ପର୍ଯ୍ୟନ୍ତ ୫ଟି ଅନ୍ତର୍ଜାତୀୟ ସ୍ୱର୍ଣ୍ଣ ପଦକ ଲାଭ କରିସାରିଥିଲେ ।
ବିଶ୍ୱ ଓ ଭାରତରେ ମକ୍କା ଏକ ମୁଲ୍ୟବାନ୍ ଫସଲ ଏହାର ଉତ୍ପାଦନର ୨୫% ମାନବ ଆହାର, ୧୨% ପଶୁ ଆହାର,୪୯% କୁକୁଡା ଆହାର, ୧୨% ବାଣିଜ୍ୟ ଲାଗି,୧% ଷ୍ଟାଚ୍ଚ୍ ଓ ୧% ମଞ୍ଜି ରୂପରେ ବ୍ୟବହାର କରାଯାଏ ଏହା ଛଡା ମକ୍କାର ଉପଯୋଗ କର୍ନ୍ ଫ୍ଲେକ୍ସ୍, ତେଲ, ଷ୍ଟାର୍ଚ୍ଚ୍, ପଫ୍ କର୍ନ୍, ଆଲକୋହଲ୍, ଜୈବିକ ଇନ୍ଧନ ଆଦି ରୂପରେ କରାଯାଏ  ବିଶ୍ୱର ଖାଦ୍ୟ ଶସ୍ୟ ଉତ୍ପାଦନରେ ମକ୍କାର ୨୫% ଯୋଗଦାନ ରହିଛି ଚାଷ ଜମିର ଆକାରକୁ ନେଇ ତୁଳନା କଲେ, ପ୍ରଧାନ ଫସଲମାନଙ୍କ ମଧ୍ୟରେ ମକ୍କା ତୃତୀୟ ସ୍ଥାନ ଅଧିକର କରିଛି  ଭାରତରେ ମକ୍କାର ରକବା ୮୫୯ ମିଲିୟନ୍ ହେକ୍ଟର୍ ତଥା ଓସତ୍ ଉତ୍ପାଦକତା ୨୫୪ କୁଇଣ୍ଟାଲ୍ ପ୍ରତି ହେକ୍ଟର୍ ଅଟେ  ଓଡ଼ିଶାରେ ମକ୍କା ଚାଷ ୧।୭୯ ଲକ୍ଷ୍ୟ ହେକ୍ଟର୍ ଜମିରେ କରାଯାଏ ଓ ଏହାର ଓସତ୍ ଉତ୍ପାଦକତା ୨୦ କୁଇଣ୍ଟାଲ୍ ପ୍ରତି ହେକ୍ଟର୍ ଅଟେ  ଓଡ଼ିଶାରେ ଅଳ୍ପ ଉତ୍ପାଦକତାର ପ୍ରମୁଖ କାରଣଗୁଡିକ ମଧ୍ୟରେ , ଉନ୍ନତଶୀଳ ମକ୍କା ପ୍ରଜାତିର ପ୍ରୟୋଗ ନକରିବା, ସାରର କମ୍ ଓ ଅସନ୍ତୁଳିତ ମାତ୍ରାରେ ପ୍ରୟୋଗ, ଧାଡିକୁ ଧାଡି ଓ ଗଛ-ଗଛ ମଧ୍ୟରେ ଉପଯୁକ୍ତ ବ୍ୟବଧାନ ବିଷୟରେ ସ୍ୱଳ୍ପ ଗ୍ୟାନ ଅନ୍ୟତମ । ସମଗ୍ର ଦେଶରେ ମକ୍କା ସ୍ୱାଦିଷ୍ଟ ଓ ପୃଷ୍ଟିକର ଚାରା ଯୋଗାଏ, ଯାହା ପଶୁମାନଙ୍କ ବିକାଶ ଲାଗି କୌଣସି ସ୍ତରରେ ଖାଇବାକୁ ଦେଇ ହେବ। ଏଥିରୁ ସବୁଜ ବା ସୁଖିଲା ସାଇଲେଜ୍ ପ୍ରସ୍ତୁତ ହୁଏ ଯାହାକୁ ଚାର ରୂପରେ ଦେଇ ହେବ।
ଡିସ୍ଟାଲ ରାଡିଅସ ଅସ୍ଥି ଭଗ୍ନ  (ଇଂରାଜୀ ଭାଷାରେ , ) ନାମ ଦିଆଯାଏ ଯେତେବେଳେ କଚଟି ପାଖରେ ରାଡିଅସ   ଅସ୍ଥି ଭାଙ୍ଗିଯାଏ    । ଏହି ଭାଙ୍ଗିବା ଫଳରେ ଅଳ୍ପ ସମୟ ମଧ୍ୟରେ ଯନ୍ତ୍ରଣା, ବ୍ରୁଇସିଙ୍ଗ ଓ କଚଟି ଫୁଲିଯିବା ଦେଖାଯାଏ । କଚଟି ବଙ୍କା ଦେଖାଯାଇପାରେ । ଅଲନା   ଅସ୍ଥି ମଧ୍ୟ ଏହା ସ‌ହିତ ଭାଙ୍ଗିଥାଇପାରେ । ଯୁବା ବୟସରେ ଖେଳ ସମୟରେ ବା ଗାଡ଼ି ଧକ୍କା ଯୋଗୁ   ଏହି ଭଙ୍ଗା ହୁଏ । ଅବୟବ ସିଧା ଅବସ୍ଥାରେ ତଳକୁ ଥାଇ ଅଧିକ ବୟସ୍କ ଲୋକ ପଡ଼ିଗଲେ ମଧ୍ୟ ଏହି ଭଙ୍ଗା ହୁଏ । ନିର୍ଦ୍ଧଷ୍ଟ ଭାବରେ ବିଭିନ୍ନ ପ୍ରକାର ଭଙ୍ଗା ହୁଏ ଯେପରିକି କୋଲିସ ଅସ୍ଥି ଭଗ୍ନ, ସ୍ମିଥ ଫ୍ରାକଚର    '  , ବାରଟନ ଫ୍ରାକଚର    '  , ହଚିନସନ ଫ୍ରାକଚର   । ଲକ୍ଷଣ ଅନୁଯାୟୀ ଓ ଏକ୍ସ-ରେ  ଚିତ୍ର ଦେଖି ଏହି ଭଙ୍ଗା ନିଶ୍ଚିତ କରାଯାଏ । ଭଙ୍ଗା ହାଡ଼ ରିଡକସନ କରିବା ପରେ ପ୍ଲାସ୍ଟର   କରି ୬ ସପ୍ତାହ ରଖାଯାଏ ବା ଅପରେଶନ କରାଯାଏ । ଗଣ୍ଠି ଭିତରକୁ ଭଙ୍ଗା ଯାଇଥିଲେ, ରାଡିଅସ ଛୋଟ ହୋଇଯାଇଥିଲେ ଓ ଡିସ୍ଟାଲ ଅଂଶ ୧୦୦ ପଛାକୁ ବାଙ୍କିଥିଲେ ଅପରେଶନ କରିବାକୁ ପରାମର୍ଶ ଦିଆଯାଏ । ପ୍ଲାସ୍ଟର କରାଯିବା ପରେ ମଝିରେ ମଝିରେ ଏକ୍ସ-ରେ କରି ପୋଜିସନ ଠିକ ଅଛି କି ନାହିଁ ଦେଖାଯାଏ ଓ ନଥିଲେ ତାହାକୁ ସଠିକ ସ୍ଥାନ‌କୁ ଅଣାଯାଏ । ସାଧାରଣତଃ ଏହି ଭଙ୍ଗା ଅଧିକ ହେଉଥିବା ଦେଖାଯାଏ । ସମୁଦାୟ ହାଡ଼ ଭଙ୍ଗାର ୨୫ରୁ ୫୦% ଭଙ୍ଗା କେବଳ ଏହି ଭଙ୍ଗା ଅଧିକାର କରିଥାଏ । ଯୁବକ ଓ ବୃଦ୍ଧାମାନଙ୍କର ଏହି ଭଙ୍ଗା ଅଧିକ ହୁଏ । ସମ୍ପୁର୍ଣ୍ଣ ଭଲ ହେବାକୁ ପ୍ରାୟ ଏକ ବା ଦୁଇ ବର୍ଷ ଲାଗିଯାଏ ।
ବଂଶୀଧର ପଣ୍ଡା,  (୨୬ ନଭେମ୍ବର ୧୯୩୨- ୨୨ ମଇ ୨୦୧୮) ଇମ୍ଫାର ପ୍ରତିଷ୍ଠାତା ଅଧ୍ୟକ୍ଷ ଥିଲେ  । ଓଡ଼ିଶାର ଶିଳ୍ପବିକାଶ କ୍ଷେତ୍ରରେ ତାଙ୍କର ପ୍ରମୁଖ ଭୂମିକା ରହିଥିଲା । ବିଜୁ ପଟ୍ଟନାୟକଙ୍କ ସହିତ ତାଙ୍କର ଘନିଷ୍ଟ ବନ୍ଧୁତା ରହିଥିଲା । ବିଜୁ ବାବୁ ୧୯୬୧ ମସିହାରେ ଓଡ଼ିଶାର ମୁଖ୍ୟମନ୍ତ୍ରୀ ହେବା ପରେ, ଓଡ଼ିଶାରେ ଶିଳ୍ପ ପ୍ରତିଷ୍ଠା କରିବା ପାଇଁ ବଂଶୀଧର ବାବୁଙ୍କୁ ନିମନ୍ତ୍ରଣ କରିଥିଲେ । ସେତେବେଳେ, ବଂଶୀଧର ଯୁକ୍ତରାଷ୍ଟ୍ର ଆମେରିକାର ନାସାରେ ଜଣେ ବୈଜ୍ଞାନିକ ଭାବରେ କାର୍ଯ୍ୟରତ ଥିଲେ । ଶିଳ୍ପସମୃଦ୍ଧ ଓଡ଼ିଶାର ସ୍ୱପ୍ନ ଦେଖିଥିବା ବଂଶୀଧର, ବିଜୁ ବାବୁଙ୍କ ନିମନ୍ତ୍ରଣ ରକ୍ଷାକରି, ନିଜ ଚାକିରୀ ଛାଡି ଓଡ଼ିଶା ଫେରିଆସିଥିଲେ ଓ ୧୯୬୧ ମସିହାରେ ଅବିଭକ୍ତ କୋରାପୁଟ ଜିଲ୍ଲାର (ବର୍ତ୍ତମାନ ରାୟଗଡ଼ା ଜିଲ୍ଲା) ଥେରୁବାଲିଠାରେ ଇମ୍ଫା ପ୍ରତିଷ୍ଠା କରିଥିଲେ  । ବିଜୁ ବାବୁଙ୍କ କଳିଙ୍ଗ ଟ୍ୟୁବ୍ସ ପରେ, ଇମ୍ଫା ଓଡ଼ିଶାର ନିଜସ୍ୱ ପ୍ରଯୁକ୍ତିରେ ନିର୍ମିତ ଦ୍ୱିତୀୟ ବୃହତ ଶିଳ୍ପର ମାନ୍ୟତା ପାଇଥିଲା । ଇମ୍ଫା ବହୁ ଲୋକଙ୍କୁ ନିଯୁକ୍ତି ପ୍ରଦାନ କରିବା ସହିତ, ପାରିପାର୍ଶ୍ୱର ବହୁ ଲୋକଙ୍କ ଜୀବନମାନରେ ଉନ୍ନତି ଆଣିବାରେ ସକ୍ଷମ ହୋଇପାରିଥିଲା । ବଂଶୀଧର  "ଉତ୍କଳ ଚାମ୍ବର ଅଫ କମର୍ସ" ,  "ଏନ ଆଇଟି ରାଉରକେଲା ପରିଚାଳନା ସମିତି" ,  "ଆଇ ଆଇଟି ଖଡ଼ଗପୁର ପରିଚାଳନା ସମିତି" ର ଅଧ୍ୟକ୍ଷ ଏବଂ  "ଆଇ ଆଇ ଏମ କଲିକତା ପରିଚାଳନା ସମିତି" ର ସଦସ୍ୟ ଭାବରେ ମଧ୍ୟ କାର୍ଯ୍ୟ କରିଥିଲେ । ବଂଶୀଧର ବାବୁ କେବଳ ଜଣେ ଶିଳ୍ପପତି ନହୋଇ, ସମାଜର ଅନଗ୍ରସର ବର୍ଗର କଲ୍ୟାଣ ନିମନ୍ତେ ଚେଷ୍ଟିତ ଥିଲେ । ୨୦୧୧ରେ  'ବଂଶୀଧର ଇଲା ପଣ୍ଡା ଫାଉଣ୍ଡେସନ'  ପ୍ରତିଷ୍ଠାକରି ସେ ଏ ଦିଗରେ କାର୍ଯ୍ୟକରୁଥିଲେ । ତାଙ୍କ ପୃଷ୍ଟପୋଷକତାରେ ପ୍ରତିବର୍ଷ ଶାରଳା ପୁରସ୍କାର, ଏକଲବ୍ୟ ପୁରସ୍କାର ଆଦି ମଧ୍ୟ ପ୍ରଦାନ କରାଯାଇଥାଏ ।
ଟେନୋଫୋଭିର ଡିସୋପ୍ରକ୍ସିଲ  (ଇଂରଜୀ ଭାଷାରେ ଓ ବିକ୍ରୟ ନାମ ) ଏକ ଔଷଧ ଯାହା କ୍ରନିକ ହେପାଟାଇଟିସ ବି ରୋଗର ଚିକିତ୍ସା ଓ ଏଚଆଇଭି/ଏଡସ ରୋଗର ପ୍ରତିଷେଧ ଓ ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ  । ଅନ୍ୟାନ୍ୟ ଆଣ୍ଟିରେଟ୍ରୋଭାଇରାଲ ଔଷଧ ସ‌ହିତ ବ୍ୟବ‌ହାର କରିବାକୁ ସୁପାରିସ କରାଯାଏ । ଯେ କୌଣସି କାରଣରୁ ଏଚଆଇଭି/ଏଡସ ରୋଗର ସମ୍ଭାବନା ଥିଲେ ଏହି ଔଷଧ ପ୍ରତିଷେଧରୂପେ ଦିଆଯାଏ । ଏକ‌କ ଔଷଧ ଭାବରେ ଦିଆଯାଏ ଓ ଅନ୍ୟାନ୍ୟ ଔଷଧ ସ‌ହିତ ମଧ୍ୟ ଦିଆଯାଏ ଯେପରି ଏମଟ୍ରିସିଟାବିନ/ଟେନୋଫୋଭିର  ଓ ଏଫାଭାଇରେଞ୍ଜ/ଏମଟ୍ରିସିଟାବିନ/ଟେନୋଫୋଭିର    । ଏହା ଏଚଆଇଭି/ଏଡସ ବା ହେପାଟାଇଟିସ ବି ରୋଗମାନଙ୍କୁ ଆରୋଗ୍ୟ କରେନାହିଁ । ପାଟିରେ ଦେବା ନିମନ୍ତେ ଏହା ପାଉଡର ଓ ବଟିକା ଆକାରରେ ମିଳେ । ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅଇ, ରାସ, ତରଳ ଝାଡ଼ା, ମୁଣ୍ଡବଥା, ଯନ୍ତ୍ରଣା, ଅବସାଦ ଓ ଦୁର୍ବଳତା ଇତ୍ୟାଦି ଲକ୍ଷଣ ଦେଖାଯାଏ । ସାଂଘାତିକ ପ୍ରତିକ୍ରିୟା ମଧ୍ୟରେ ରକ୍ତରେ ଅଧିକ ଲାକ୍ଟିକ ଏସିଡ ସ୍ତର   ଓ ବର୍ଦ୍ଧିତ ଯକୃତ   ଦେଖାଯାଏ । ସବୁ ପରିସ୍ଥିତିରେ ଏହି ଔଷଧ ଦେଇହେବ । ଗର୍ଭାବସ୍ଥାରେ ଦିଆଗଲେ ବିପଦମୁକ୍ତ ଜଣାଯାଏ । ଏହା ରିଭର୍ସ-ଟ୍ରାନ୍ସକ୍ରିପ୍ଟେଜ ଇନହିବିଟର   ଏହାଦ୍ୱାରା ଭୁତାଣୁ ରେପ୍ଲିକେଟ କରିପାରେନାହିଁ । ସନ ୧୯୯୬ରେ ଟେନୋଫୋଭିର ପେଟେନ୍ଟ ହୋଇଥିଲା ଓ ଯୁକ୍ତରାଷ୍ଟ୍ର ଆମେରିକାରେ ସନ ୨୦୦୧ରେ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୫ ସୁଦ୍ଧା ଯୁକ୍ତରାଷ୍ଟ୍ର ଆମେରିକାରେରେ ଜେନେରିକ ନାମରେ ବିକ୍ରୟ ହୋଇନାହିଁ । ବିକାଶଶୀଳ ଦେଶମାନଙ୍କରେ ଏହି ଔଷଧର ମାସିକ ଖର୍ଚ୍ଚ ପ୍ରାୟ ୩.୩୦ରୁ ୨୯.୧୩ ଆମେରିକୀୟ ଡଲାର । ସନ ୨୦୧୫ରେ ଯୁକ୍ତରାଷ୍ଟ୍ର ଆମେରିକାରେ ଔଷଧର ମାସିକ ଖର୍ଚ୍ଚ ୨୦୦ଡଲାରରୁ ଅଧିକ ।
ଗୁରୁଦ୍ୱାରା ହାଣ୍ଡି ସାହିବ... , ଭାରତୀୟ ରାଜ୍ୟ ବିହାରର ଦନାପୁରଠାରେ ଏକ ସେନାଆବାସ ବା କେଣ୍ଟନମେଣ୍ଟ ଅଞ୍ଚଳରେ ଅବସ୍ଥିତ ଏକ ଗୁରୁଦ୍ୱାରା । ଏପ୍ରିଲ 1670 ମସିହାରେ ଶିଖ ଗୁରୁ ତେଘ ବାହାଦୁର ତାଙ୍କର ପରିବାରକୁ ପାଟଣାଠାରେ ଛାଡି ପଞ୍ଜାବ ଫେରିଥିଲେ । ତାଙ୍କ ପରିବାର ପାଟଣା ଛାଡି ଗଲା ବେଳେ ଏଠାରେ ରହଣି କରିଥିଲେ । ଜଣେ ବୃଦ୍ଧା ମହିଳା ସେମାନକୁ ଏକ ହାଣ୍ଡିରେ ଖେଚୁଡି କରି ଖାଇବାକୁ ଦେଇଥିଲେ । ସେଠାରେ ପରେ ଏକ ଗୁରୁଦ୍ୱାରା ନିର୍ମିତ ହେଲା ପରେ ସେହି ସ୍ମୃତି ଅନୁସାରେ ତାହାକୁ ଗୁରୁଦ୍ୱାରା ହାଣ୍ଡି ସାହିବ କୁହାଯାଇଥିଲା ।
ଜିନ୍ଦ୍ ଏକ ଭାରତୀୟ ପୌରପାଳିକା ଅଟେ । ଏହା ହରିଆଣାର ଜିନ୍ଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଜିନ୍ଦ୍ ୨୯.୩୧୬୨ ଉତ୍ତର ଅକ୍ଷାଂଶ ଓ ୭୬.୩୧୪୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଜିନ୍ଦ୍ ସହରର ମୋଟ ଜନସଂଖ୍ୟା ୧୩୬୦୮୯ ଅଟେ । ସେଥି ମଧ୍ୟରୁ ୫୪.୦୫% ଜଣ ପରୁଷ ହୋଇଥିବା ବେଳେ ୪୫.୯୫% ଜଣ ନାରୀ ଅଟନ୍ତି । ଜିନ୍ଦ୍ର ସାକ୍ଷରତା ହାର ୬୮.୬୫% ଅଟେ । ଏହା ଜାତୀୟ ହାରଠାରୁ -୩.୮୧% ପ୍ରତିଶତ କମ ଅଟେ । ସେଥିରୁ ୪୦.୬୮% ପ୍ରତିଶତ ପୁରୁଷ ଓ ୨୭.୯୭% ନାରୀ ଅଟନ୍ତି । ୧୩.୬୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଜିନ୍ଦ୍ର ସରକାରୀ ଭାଷା ଅଟେ ।
ଉତ୍ପଳା ସେନ  (ଢାକା, ୧୨ ମାର୍ଚ୍ଚ , ୧୯୨୪ - କଲିକତା ୧୩ ମଇ, ୨୦୦୫) ବିଂଶ ଶତାବ୍ଦୀରେ ବଙ୍ଗଳା ଭାଷାର ଅନ୍ୟତମ ପ୍ରଧାନ ଗାୟିକା  । ଏଗାରଟି ହିନ୍ଦୀ କଥାଚିତ୍ରରେ ସତରଟି ଗୀତ ମଧ୍ୟ ଗାଇଛନ୍ତି । ଆନନ୍ଦର କଥା ଯେ, ଓଡ଼ିଆ କଥାଚିତ୍ର ଦସ୍ୟୁ ରତ୍ନାକରରେ ସେ ଏବଂ ତାଙ୍କର ସ୍ବାମୀ ସତୀନାଥ ମୁଖାର୍ଜୀ କଣ୍ଠଦାନ କରିଥିଲେ।
ବାବା ଧନସାର ଏକ ତୀର୍ଥ ସ୍ଥଳୀ । ଭାରତୀୟ ରାଜ୍ୟ ଜମ୍ମୁ ଓ କାଶ୍ମୀରର ରେଆସି ଜିଲ୍ଲାର ରେଆସିଠାରୁ କାତରା ରାସ୍ତାରେ 17 କିଲୋମିଟର ଦୂରରେ ଅବସ୍ଥିତ । ରାଜପଥରୁ 200 ମିଟର ପଦରେ ଗଲେ ଏହି ସ୍ଥାନରେ ପହଞ୍ଚି ହୁଏ । ପୁରାଣରେ କଥିତ ଅଛି ଯେ ଭଗବାନ ଶିବ ଅମରନାଥ ପର୍ବତକୁ ପାର୍ବତୀଙ୍କୁ ଭେଟି ଯିବା ବେଳେ ତାଙ୍କର ସର୍ପରାଜ ସେଶନାଗଙ୍କୁ ଅନନ୍ତ ନାଗ ସ୍ଥାନରେ ଛାଡି ଯାଇଥିଲେ । ଶେଷନାଗ ମନୀଷା ରୂପ ଧରି ବାସୁଦେବ ଭାବରେ ରହିଥିଲେ । ଧନସାର ତାଙ୍କର ଏକ ପୁତ୍ର । ଧନସାର ଏକ ସନ୍ଥ ଥିଲେ । ଲୋକ ପ୍ରବାଦ ରହିଛି , କରୁଅ ଝିଳରେ ଏକ ଦୈତ୍ୟ ରହି କରୁଆ ଲୋକଙ୍କ ଉପରେ ବହୁ ଅତ୍ୟାଚାର କରୁଥିଲା । ବାବା ଧନସାରଙ୍କ ପାଖରେ ଲୋକମାନେ ସାହାଜ୍ଯ ପାଇଁ ଯିବାରୁ ବାବା ଭଗବାନ ଶିବଙ୍କୁ ପ୍ରାର୍ଥନା କଲେ ।ଶିବ ସେଠାରେ ପ୍ରକଟ ହୋଇ ଦୈତ୍ୟକୁ ନିଧନ କରିଥିଲେ । ଧନସାରଙ୍କ ମନ୍ଦିର ଓ ଶିବଙ୍କ ଗୁମ୍ଫା ଉପାସନାର ପିଠ ହେଇ ରହିଲା । ହ୍ରଦକୁ ପବିତ୍ରମାନେ କରି ସେଠାରେ ଗାଧେଇବା ବାରଣ କରାଯାଇଥାଏ । କିନ୍ତୁ ତଳ ମୁଣ୍ଡରେ ଭକ୍ତମାନେ ସ୍ନାନ କରିପାରନ୍ତି । ମହଶିବରାତ୍ରି ଦିନ ଏଠାରେ ବଡ଼ ଧାରଣର ମେଳା ହେଇଥାଏ ।
ସେରେନା ଉଇଲିଅମସ ଜଣେ ଆମେରିକୀୟ ମହିଳା ଟେନିସ ଖେଳାଳି । କୀର୍ତ୍ତିମାନ ୧୯୯୯ ୟୁଏସ ଓପନ ଫାଇନାଲରେ ମାର୍ଟିନା ହିଙ୍ଗିସଙ୍କୁ ପରାସ୍ତ କରି ଟେନିସ କ୍ରୀଡ଼ା ଜଗତରେ ଚହଳ ପକାଇଥିଲେ । ସେ ମାର୍ଟିନା ହିଙ୍ଗିସ, ଲିଣ୍ଡସେ ଡାଭେନପୋର୍ଟ, ମାରିଆ ସାରାପୋଭା, ଜଷ୍ଟିନ ହେନିନ, ବଡ଼ ଭଉଣୀ ଭେନସ ଉଇଲିଅମସଙ୍କ ଭଳି କେତେକ କଡ଼ା ପ୍ରତିଦ୍ୱନ୍ଦୀଙ୍କୁ ହରାଇ ପ୍ରମୁଖ ଟାଇଟଲ ବିଜୟିନୀ ହୋଇଛନ୍ତି । ସେ ତାଙ୍କ କ୍ୟାରିୟରରେ ମୋଟ ୩୦୯ ସପ୍ତାହ ଧରି ବିଶ୍ୱର ଏକ ନମ୍ବର ଖେଳାଳି ରହିଆସିଛନ୍ତି । ୨୦୧୭ ମସିହା ଜାନୁଆରୀ ୨୮ତାରିଖରେ ଅଷ୍ଟ୍ରେଲିଆର ବିମ୍ବିଲଡନ ପାର୍କଠାରେ ମହିଳା ଏକକରେ ଷ୍ଟେଫି ଗ୍ରାଫଙ୍କ ପୂର୍ବରୁ ଥିବା ସର୍ବାଧିକ ୨୨ଟି ଗ୍ରାଣ୍ଡସ୍ଲାମ ଟାଇଟଲକୁ ଅତିକ୍ରମ କରି ସମୁଦାୟ ୨୩ଟି ଗ୍ରାଣ୍ଡସ୍ଲାମ ଜିତି ପ୍ରଥମ ମହିଳା ଖେଳାଳି ଭାବେ ନୂଆ ରେକର୍ଡ଼ର ଅଧିକାରିଣୀ ହୋଇଥିଲେ । ସେ ମାର୍ଗାରେଟ କୋର୍ଟଙ୍କ ୨୪ଟି ଗ୍ରାଣ୍ଡ ସ୍ଲାମ ସର୍ବକାଳୀନ ରେକର୍ଡ଼ ପଛକୁ ଅଛନ୍ତି ।
ଅନୀତା ଶୁଭଦର୍ଶିନୀ ଜଣେ ଓଡ଼ିଆ ରାଜନୀତିଜ୍ଞ । ସେ ଭାରତୀୟ ସଂସଦର ତଳ ସଦନ ଲୋକ ସଭାର ଜଣେ ସଦସ୍ୟ ଭାବରେ କାର୍ଯ୍ୟ କରୁଛନ୍ତି । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ ଆସିକା ଲୋକ ସଭା ନିର୍ବାଚନ ମଣ୍ଡଳୀରୁ ୧୮ଶ ଲୋକ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଅନୀତା ଶୁଭଦର୍ଶିନୀ ଭାରତୀୟ ଜନତା ପାର୍ଟିର ରାଜନେତା ଭାବରେ ସକ୍ରିୟ ଅଛନ୍ତି । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ ଆସିକା ଲୋକ ସଭା ନିର୍ବାଚନ ମଣ୍ଡଳୀରୁ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୪,୯୪,୨୨୬ ଖଣ୍ଡ ଭୋଟ ପାଇଥିଲେ ଏବଂ ବିଜେଡି ପ୍ରାର୍ଥୀ ରଞ୍ଜିତା ସାହୁଙ୍କୁ ୯୯,୯୭୪ ଖଣ୍ଡ ଭୋଟରେ ପରାସ୍ତ କରିଥିଲେ ।
ପାଟଣା  (କ୍ରମିକ ସଂଖ୍ୟା: ୨୩) କେନ୍ଦୁଝର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ପାଟଣା ବ୍ଳକ, ସାହାରପଡ଼ା ବ୍ଳକ ଓ ଝୁମ୍ପୁରା ବ୍ଳକର କିଛି ଅଂଶ ଓ ଚମ୍ପୁଆ ବ୍ଳକର କିଛି ଅଂଶ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ହୃଷିକେଶ ନାଏକ ଭାରତୀୟ ଜନତା ପାର୍ଟି ପ୍ରାର୍ଥୀ ଭବାନୀ ଶଙ୍କର ନାୟକଙ୍କଠାରୁ ୮୮୪୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ହୃଷିକେଶ ନାୟକ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସନାତନ ନାୟକଙ୍କଠାରୁ ୨୪,୬୨୪ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୬୧ରୁ ୨୦୧୪ ମଧ୍ୟରେ ମୋଟ ୧୩ଥର ନିର୍ବାଚନ ଅନୁଷ୍ଠିତ ହୋଇସାରିଛି ।